c: text/html

text:
Antoy Ibabaga na Biblia?
Niwala ni kasi tuan hustisya diad mundo?
Antoy ebat mo?
On
Andi
Seguro
No antoy ibabaga na Biblia
“Amtak ya iyagel nen Jehova so pakaskasi tan ikdan to na hustisya so mairap-bilay.” (Salmo 140:12) No manuley lay Panarian na Dios diad dalin, niwala so tuan hustisya.
Anto ni naaralan tayod Biblia?
Nanenengneng na Dios so ag-inkahustisya ed mundo, tan patundaen to itan.—Eclesiastes 5:8.
No iter la na Dios so hustisya, niwalay kareenan tan kaligenan ed mundo.—Isaias 32:16-18.
Kasin walay grupo na totoon mas papaboran na Dios nen say arum?
Wala ray manisia ya wala ray grupo na totoon bebendisyonan odino dudusaen na Dios, balet panisiaan na arum ya patas so trato na Dios ed amin ya totoo. Antoy nibagam?
No antoy ibabaga na Biblia
“Anggapoy lalabien na Dios, noagta diad balang nasyon et makapaliket ed sikato so toon ontatakot ed sikato tan manggagaway duga.” (Gawa 10:34, 35) Diad pakanengneng na Dios, parepareho so amin ya totoo.
Anto ni naaralan tayod Biblia?
Nabasad Biblia so “maong a balita” parad “kada nasyon tan tribu tan lenguahe tan rasa.”
—Apocalipsis 14:6.
Manaral Ni
EBAT ED SARAY TEPET ED BIBLIA
Kasin say Dios so Natetel ed Paniirap Tayo?
Anggan siopa et nayarin naapektoan na kairapan, anggan saramay inaro na Dios. Akin?
Anto so Peteg ya Ibabangat na Biblia?
Antoy Labay na Dios ya Nagawad Dalin?
Nagawa kasi so gagala na Dios ya magmaliw a paraiso so dalin? Kapigan?

robotstxt: allowed

filter: keep


text:
No Antoy Naaralan ed Salita na Dios
Nabasa ed Biblia so salita odino mensahe na Dios parad sikatayo natan. Ipapanengneng na saya no panon tayon manbilay a maliket tan no panon a naawat so panangabobon na Dios. Naamtaan met ed Biblia iray ebat ed sarayan tepet:
NO PANON MON NAROMOG IRAY TEKSTO NA BIBLIA
Say Biblia et walaan na 66 a libro. Naapag itan ed duaran seksion: say Hebreo-Aramaikon Kasulatan (“Daan a Sipan”) tan say Griegon Kasulatan (“Balon Sipan”). Kada libro na Biblia et naapag ed saray kapitulo tan bersikulo. No wala ray nanengneng mon teksto, say unonan numero kayari na libro na Biblia et ontutukoy ed kapitulo, tan say ontumbok a numero et ontutukoy ed bersikulo. Alimbawa, say Genesis 1:1 et ontutukoy ed Genesis kapitulo 1, bersikulo 1.


text:
SEKSION 9
Dayewen si Jehova Bilang Pamilya
“Dayewen yo imay Sakey a nanggawa ed tawen tan dalin.”
Singa naaralan tayod sayan brosyur, dakel iray prinsipyod Biblia ya makatulong ed sika tan ed pamilyam. Labay nen Jehova ya maliket kayo. Impormisa to ya no iyuna yo so pandayew ed sikato, “amin a bengatla so niarum ed sikayo.” (Mateo 6:33) Labalabay to kayon nakaaro. Kanian gawa yoy anggaay nayarian yon pabiskegen so pikakaaro yod sikato. Aya so sankaabigan a pribilehyo na too.
1 PABISKEG MOY RELASYON MOD SI JEHOVA
NO ANTOY KUAN NA BIBLIA: “‘Siak so magmaliw ya ama yo, tan sikayo so magmaliw ya ananak kon lalaki tan bibii,’ so kuan nen Jehova.” (2 Corinto 6:18) Labay na Dios ya magmaliw kan maapit a kaaro to. Pian nagawaan itan, kaukolan moy manpikasi. Iimbitaan ka nen Jehova ya ‘mantultuloy a manpikasi ed sikato.’ (1 Tesalonica 5:17) Sikatoy maliket ya ondengel ed saray iisipen tan panaaburidoan mo. (Filipos 4:6) No manpikasi ka kaibay pamilyam, nanengneng da ya tudtuad sika so Dios.
Likud ed pitongtong ed Dios, kaukolan mo met so ondengel ed sikato. Nagawaan mo ya diad panaral ed Salita to tan based Biblia iran publikasyon. (Salmo 1:1, 2) Nonot mon maong iray nanaaralan mo. (Salmo 77:11, 12) Kaibad idengel mod Dios so regular ya iyatendid pantitipon na saray Kristiano.
Ibagad arum so tungkol ed si Jehova. Sakey ni yan importantin paraan pian napabiskeg moy relasyon mod sikato. No lanang mo yan gagawaen, mas napaapit kad sikato.
NO ANTOY NAYARIM A GAWAEN:
Mangi-set kay oras kada agew ya basaen so Biblia tan manpikasi
Bilang pamilya, iyuna yo ray espiritual a kimey imbes ya say panagrelaks
2 GAWAM YA MALIKET SO PANAGDAYEW NA PAMILYA YO
NO ANTOY KUAN NA BIBLIA: “Onapit kayo ed Dios, tan sikatoy onapit ed sikayo.” (Santiago 4:8) Kaukolan mon iyeskedyul tan tumboken so regular ya programa na panagdayew na pamilya yo. * (Genesis 18:19) Balet aliwan satan labat. Diad inagew-agew, kaukolan ya kaibad bilay yo so Dios. Pabiskeg moy relasyon na pamilyam ed Dios diad pangitongtong tungkol ed sikato “sano akayurong kad abung mo tan sano manaakar ka ed dalan tan sano akarukol ka tan sano ombangon ka.” (Deuteronomio 6:6, 7) Alig moy Josue, ya angibagan: “Parad siak tan say pamilyak, manlingkor kami ed si Jehova.”
NO ANTOY NAYARIM A GAWAEN:
Manggawa na regular ya programa na panagbangat tan nonotey kaukolan na kada membro na pamilyam
^ par. 13 Saray Tasi nen Jehova et sinimban mangi-iskedyul na oras pian saniiba ran sankapamilya ya mandayew ed Dios tan maliket dan pantotongtongan iray espiritual ya topic.


text:
MANUNAN ARTIKULO | MAUSAR NI KASI BIBLIA NATAN?
Prinsipyo ya Ag-ondadaan tan Parad Amin
—Katooran ed Asawa
PRINSIPYOD BIBLIA: “Say panangasawa et nepeg a galangen na amin a totoo, tan ag-itan komon narutakan.”
SARAY GUNGGONA: Parad arum, agla uso iratan ya salita. Balet alingo-lingo ra! Anggad natan et ansakisakit nin siansia so epekto na agpanmatoor na asawa, a singa nen panaon ya insulat so Biblia.
Oniay imbaga nen Jessie, sakey ya asawa tan ama: “Lapud matoor ak ed asawak, mabiskeg so relasyon mi tan maliket kami. Importantin talaga so talek ed sanasawa. Deralen na agpanmatoor itan a talek”
Impeligro nen Ligaya * so relasyon dan sanasawa. “Imoral iray datin kakaarok,” so kuan to. “Kanian lanang ak ed saray videoke bar ya mabetbet min nasabi palbangon, anggad wala ray nagmaliw ya karelasyon ko.” Maliket kasid bilay to? Mabetbet so kolkolan dan sanasawa tan miserable bilay to. Imbaga to ni: “Nen inisip ko ray kababaingan ya ginawak, atalosan ko ya duga ray atateng ko ya, ‘Say piulop ed mauges et maneral ed maong iran ugali.’”
Onia ni imbaga nen Ligaya: “Antis nin onloor so situasyon, nandesisyon ak ya itunda lay aliwan gagawaen ko tan nanaral ak na Biblia
^ par. 6 Sinalatan so arum ya ngaran.


text:
Antoy Ibabaga na Biblia?
Kasin natulongan ka na Biblia pian agka masyadon mapagpaga?
Antoy ebat mo?
On
Andi
Seguro
No antoy ibabaga na Biblia
“Ipaawit yod [Dios] so amin a kapagaan yo, lapud iyaansakit to kayo.” (1 Pedro 5:7) Ipapaseguro na Biblia ya tulongan ka na Dios pian agka masyadon mapagpaga.
Anto ni naaralan tayod Biblia?
No manpikasi ka, naliknam so “kareenan na Dios” ya ontulong pian nabawasan so panaaburidom.—Filipos 4:6, 7.
Makatulong so pambasad Salita na Dios pian nasarag moy stress.—Mateo 11:28-30.
Onsabi kasi panaon ya anggapo lay kapagaan?
Wala ray manisia . . . ya say kapagaan tan stress et parte la na bilay tayo, balet panisiaan na arum ya naekal labat itan no wala tayo lad biek a bilay. Antoy nibagam?
No antoy ibabaga na Biblia
Ekalen na Dios so amin ya panlalapuan na kapagaan. “Anggapo lay patey, anggapo met lay panermen tan panakis tan panotot.”—Apocalipsis 21:4.
Anto ni naaralan tayod Biblia?
No uleyan la na Panarian na Dios so dalin, mareen lay bilay tan panatag lay amin.—Isaias 32:18.
Anggapo lay pansengegan na kapagaan tan stress.—Isaias 65:17.


text:
Sanlasus a Taon ya Uley na Panarian!
“Komon ta say Dios na kareenan . . . so mangitarya ed sikayo na amin a maabig a bengatla pian nagawaan yo so linawa to.”
1. Panon kaimportante ed si Jesus so panagpulong a kimey? Ipaliwawa.
LABALABAY nen Jesus ya ipulong so Panarian na Dios. Base ed rekord na Biblia, say Panarian so lanang ya ibabangat to nen say arum ya tema—ya masulok ya 100 beses to itan ya tinukoy legan na ministeryo to. Talagan importante ed si Jesus so Panarian.
2. Pigaray akadngel ed ganggan ya nabasad Mateo 28:19, 20, tan akin ya ontan so nibaga tayo?
2 Ag-abayag kayari na inkioli nen Jesus, sikatoy nampanengneng ed masulok ya 500 a potensyal ya mangipulong ed Panarian. (1 Cor. 15:6) Nayarin ditan inter nen Jesus so ganggan ya ipulong so mensahe na Panarian ed “totoo ed amin a nasyones.” Baleg itan ya kimey! * Impropesiya nen Jesus ya satan ya kimey et mantultuloy “anggad sampot a panaon na mundo,” tan talagan ontan so agawa. Kanian no ipupulong mo so maong a balita natan, ontutulong ka pian nasumpal itan ya propesiya.
3. Anto ray taloran bengatla ya tinmulong ed sikatayo pian nasumpal tayo so ganggan ya ipulong so maong a balita?
3 Kayarin ingganggan nen Jesus iray patumbok to ya manpulong, pinaseguroan to ra: “Wala ak ed sikayo.” (Mat. 28:20) On, insipan nen Jesus ya sikato so mangidaulo ed panagpulong a kimey. Tan inter ed sikatayo na Dios so “amin a maabig a bengatla” pian nasumpal tayo itan ya kimey. (Heb. 13:20, 21) Aralen tayod sayan artikulo so talora ed sarayan maabig a bengatla: (1) saray inusar tayod panagpulong, (2) saray nanduruman paraan na panagpulong ya ginawa tayo, tan (3) say pangipapasal ed sikatayo. Pantongtongan tayon unona so pigarad saray inusar tayod panagpulong diad apalabas ya 100 ya taon.
TINULONGAN NA ARI IRAY LINGKOR TO DIAD IMPANPULONG DA
4. Akin ya wala ray nanduruman inusar tayo ed panagpulong?
4 Inkompara nen Jesus so “salita na panarian” ed bini ya nisibwag ed nanduruman klase na dalin. (Mat. 13:18, 19) Say sakey ya hardinero et mangusar na nanduruman kagawaan pian iparaan so dalin ya pantaneman to. Mipadpara, diad apalabas iran taon et inikdan itayo na Ari na saray nausar tayo pian niparaan tayo so puso na minilyon ya totoon mangawat na mensahe na Panarian. Say arum ed saratan et inusar ed pigaran taon, say arum balet et uusaren tayo ni anggad natan. Balet amin iratan et tinmulong ed sikatayon magmaliw ya epektibo ed panagpulong.
5. Anto tay testimony card, tan panon itan ya inusar?
5 Say sakey ya akatulong pian naaralan na dakel so manpulong et say testimony card, ya inggapon inusar na saray manangipalapag na Panarian nen 1933. Say kabaleg na satan ya card et manga 8 by 13 sentimetro tan walaan itan na antikey ya mensahe. Diad inlalabas na taon, wala ray impapaway ya balon card ya balo met so mensahe to. Simpli labat so presentasyon! Si C. W. Erlenmeyer et manga samploray taon to ed saman nen primero ton angusar na testimony card ed panagpulong. Imbaga to: “Say lanang ya ibabaga mi et, ‘Pibasa yo pa yay walad card.’ No abasa la na unabung so card, mangiyopresi kami na literatura tan onalis kami la.”
6. Antoy praktikal ya nitulong na testimony card?
6 Akatulong so testimony card ed nanduruman paraan. Wala ray manangipalapag ya labalabay day manpulong balet mabapbaing ira tan agda amtay ibaga ra. Say arum balet et makpel ya manpulong. Diad pigaran minuto labat et sarag dan ibagad unabung so amin ya amta ra, atan labat ta no maminsan et aliwa ran mataktika! Balet panamegley na testimony card ya walaan na antikey, simpli, tan pinilin maong iran salita, satan la so “pinagkasangiyan” na saray manangipalapag.
7. Anto ray subok ed impangusar ed card?
7 Siempre walan wala ray subok. Oniay nanonotan na abayag lan Tasi ya si Grace A. Estep: “No maminsan, wala ray mangibagad sikami ya, ‘Ibagam lad siak no antoy akasulat ditan!’ ” Sakey ni, wala ray unabung ya agda la nabasa so walad card. Wala ra met so arum ya iisipen dan gawa da la may card, kanian kapangawat da et ikapot da lan tampol so puerta. Balet no talagan mamapasnok so unabung, pilatpilaten to may card. Anggaman ontan, lapud impangusar na saray agagi ed testimony card, atulongan iran onarap ed totoo tan ipakabat so sarili da bilang manangipulong na Panarian.
8. Ipaliwawa no panon ya inusar so portable ya phonograph. (Nengnengen so litratod gapo na artikulo.)
8 Say sakey nin inusar tayod panagpulong nen 1930’s tan diad bandad gapo na 1940’s et say portable ya phonograph, ya tinawag na arum ya agagi ya Aaron ta atan la so mansalita parad sikara. (Basaen so Exodo 4:14-16.) No onabuloy so unabung, iparengel na manangipalapag so apatira tan kapalduan minuto ya paliwawan base ed Biblia, insan mangiyopresi na literatura. No maminsan et interon pamilya so ondengel ed inrekord ya paliwawa! Nen 1934, say Watch Tower Society et ginmapon nanggawa na saray portable ya phonograph ya talagan denisinyo parad ministeryo. Ag-abayag, wala lay nirekord ya 92 a paliwawa ya nandurumay tema to.
9. Panon kaepektibo so impangusar ed phonograph?
9 Nen arengel na unabung ya manngaray Hillary Goslin so sakey ed saray inrekord ya paliwawa, sakey simba ton binayes so phonograph ed samay manangipalapag pian iparengel to met ed saray kakaabay to so mensahe na Panarian. Nen pinmawil imay manangipalapag, wala la ray manaalagar ed sikaton interesado. Pigarad sikara so nampabautismo, tan duaran anak nen Hillary so akapanaral ed Gilead School tan nagmaliw ya misionero. Singa samay testimony card, akatulong so phonograph ed dakel ya manangipalapag ya onggapon mibiang ed panagpulong. Kalabas na panaon, tinulongan ira na Ari pian naaralan dan mismo so manpulong panamegley na Teokratikon Eskuelaan Parad Ministeryo.
GINAWA SO AMIN YA PARAAN PIAN NAPULONGAN SO TOTOO
10, 11. Panon ya inusar so dyaryo tan radyo pian nipulong so katuaan, tan akin ya epektibo iratan?
10 Diad panangigiya na Ari, angusar so totoo na Dios na nanduruman paraan pian dakel so napulongan anggad posible. Kakkaukolan itan nensaman ta ‘daiset ni mankikimey.’ (Basaen so Mateo 9:37.) Diad bandad gapo na 1900’s, inusar iray dyaryo pian nipasabi so maong a balita ed saray lugar ya pigpigara labat so lingkor nen Jehova. Kada simba et mangipawit si Charles Taze Russell na sermon ed sakey ya ahensia na dyaryo. Insan ipawit na sayan ahensia so sermon ed nanduruman kompanya na dyaryo diad United States, Canada, tan Europe. Kasabi 1913, manga 15,000,000 la so manbabasa ed saray sermon nen Brother Russell diad 2,000 ya nanduruman dyaryo!
11 Nen inatey si Brother Russell, walay sakey nin epektibon paraan ya inusar pian nipulong so Panarian. Nen Abril 16, 1922, arengel na manga 50,000 ya totoo so sakey ed saray inmuunan paliwawa nen Joseph F. Rutherford diad radyo. Insan nen Pebrero 24, 1924, ginmapon nan-broadcast so sankaunaan ya istasyon na radyo na organisasyon tayo, say WBBR. Oniay imbaga na The Watch Tower ya Disyembre 1, 1924 nipaakar ed sayan paraan: “Manisia kami ya say radyo so sankapraktikalan tan sankaepektiboan lan paraan pian nipulong so katuaan.” Singa say dyaryo, mausausar so radyo pian nipasabi so maong a balita ed saray lugar ya daiset so manangipalapag.
12. (a) Anton klase na public witnessing so labalabay mo? (b) Antoy makatulong pian nalabanan tayoy takot tayod pibiang ed public witnessing?
12 Natan et mansasagpot tayon napulongan so dakel nin totoo panamegley na public witnessing: diad saray istasyon na bus, istasyon na tren, paradaan, plaza, tan diad tindaan. No isipen mon agmo sarag so man-public witnessing lapud mannerbiyos ka, maabig no ipikasim ya tulongan ka nen Jehova tan dalepdep mo iyan imbaga na abayag lan ombiabiahen manangasikaso ya si Angelo Manera, Jr.: “Kada no walay balon paraan na panagpulong, iisipen mi ya pankanawnawa itan pian nalingkoran mi Jehova, pian napaneknekan mi katooran mid sikato, pian nasubok so pananisia mi, tan pian nipanengneng mi ya maliket min gawaen so antokaman ya ipapagawa to.” No mibiang tayod balon paraan na panagpulong, ya nayarin aliwan mainomay ta agtayo nin balot asali, mas ombiskeg so talek tan pananisia tayod si Jehova, kanian mas ombiskeg met so espiritualidad tayo.
13. Akin ya epektibo so pangusar ed website tayo ed ministeryo, tan anto ray naeksperiensyam ed impangusar mod satan?
13 Labalabay na dakel ya manangipalapag ya ibagad totoo so nipaakar ed website tayo ya jw.org, ya ditan et nabasa tan nai-download iray literaturan base ed Biblia diad masulok ya 700 a lenguahe. Kada agew et masulok ya 1.6 milyon so oonlad website tayo. Singa say radyo nensaman, nipapasabi na website tayo natan so maong a balita ed saray totoo, anggan diad saray ararawin lugar.
PANGIPAPASAL ED SARAY MINISTRO NA MAONG A BALITA
14. Anton panangipasal so kaukolan na saray manangipalapag na Panarian, tan anton eskuelaan so tinmulong pian magmaliw iran epektibon managbangat?
14 Inaral tayo ray pigaran inusar ed panagpulong tan saray paraan pian nipasabi so maong a balita. Balet kaukolan na saray ministro so panangipasal. Singa bilang, panon to no agmanisia so unabung ed arengel tod phonograph odino ibaga ton interesado ed abasa tod testimony card. Kaukolan ya amta na saray manangipalapag no panon iran onebat ed isusumpa tan no panon dan bangatan iray interesado diad epektibon paraan. Seguradon pinakiwas na masanton espiritu na Dios si Nathan H. Knorr nen anengneng to ya kaukolan ya ipasal iray manangipalapag pian naaralan da no panoy pansalita diad ministeryo. Kanian nen 1943, inorganisa ed saray kongregasyon so Teokratikon Eskuelaan Parad Ministeryo. Atan ya eskuelaan so ontutulong ed sikatayon magmaliw ya epektibon managbangat.
15. (a) Anto ray naeksperiensya na arum nen naikdan iray parte ed Teokratikon Eskuelaan Parad Ministeryo? (b) Panon ya tinmua ed sika imay sipan nen Jehova ya nabasad Salmo 32:8?
15 Ag-apasal so dakel ya agagi ya mansalita ed arap na totoo. Nanonotan ni nen Julio S. Ramu so unonan parte to ed eskuelaan nen 1944. Antoy tema to? Nipaakar ed si Doeg, sakey ya laki ya abitla ed litlimaran bersikulod Biblia! “Manpapatogan iray pueg ko, manggiwgiw so limak, tan mannerbiyos ak a maong,” so kuan nen Julio, lalo la ta litlimaran teksto so pangibasiyan toy parte to. “Taloran minuto may partek. Anggano onman so naeksperiensyak ed sankaunaan ya impansalitak ed arap, agak sinmuko.” Anggan saray ugugaw et sarag day nawalaan na parte, balet siempre aliwan mainomay so mansalitad arap na kongregasyon. Nanonotan ni nen Angelo Manera, ya abitla nen niman, imay sankaunaan ya parte na ugaw a laki ya kakkagapo to ni labat ya manaral ed elementary. “Mannerbiyos ya maong, kanian nen onggapo lan mansalita et mansibsibek. Balet talagan labay ton sumpalen so parte to kanian mansibek manlapud gapo anggad sampot.” Kasin agka mankokomento odino mibibiang ed aral lapud nababaingan ka odino lapud iisipen mon agmo sarag? Ipikasim ed si Jehova ya tulongan to ka pian nalabanan moy takot mo. Seguradon tulongan to ka no panon ya tinulongan to iramay akaunan estudyante na Teokratikon Eskuelaan Parad Ministeryo.
16. Antoy gagala na Gilead School (a) nensaman tan (b) manlapu la nen 2011?
16 Likud ed Teokratikon Eskuelaan Parad Ministeryo, wala ni ray arum ya eskuelaan ya mangipapasal ed saray lingkor nen Jehova. Saray misionero tan arum ni et agunggonaan ed impanaral da ed Gilead School. Unong ed sakey ya instruktor, say gagala na sayan eskuelaan et “pian lalon pabiskegen so pilalek na saray estudyante ya mibiang ed panagpulong a kimey.” Ginmapo so Gilead nen 1943, tan manlapu lad saman et masulok lan 8,500 so nipasal. Saray misioneron nanaral ed Gilead et imbaki ed manga 170 ya bansa. Manlapu la nen 2011, saray naimbitaan ya manaral tan nipasal ed Gilead et saramay wala lad special full-time service
17. Akin ya nibaga tayon epektibo so panangipasal ed Gilead?
17 Akin ya nibaga tayon epektibo so panangipasal ed Gilead? Imanoen so sakey ya alimbawa. Nen Agosto 1949, agni inmabet ed samplora so manangipalapag ed Japan. Diad bandad sampot na satan ya taon, walay imbaki ditan ya 13 misionero ya nanaral ed Gilead tan maseseg iran nampulong. Natan et manga 216,000 lay manangipalapag ed Japan, tan ngalngali 42 porsiento so payunir!
18. Anto ni ray arum ya eskuelaan ya ontutulong pian onaligwas ed espiritual iray lingkor nen Jehova?
18 Wala ni ray eskuelaan ya akatulong ya baleg ed espiritualidad tan inkaepektibo na saray lingkor nen Jehova, singa say Kingdom Ministry School, Pioneer Service School, School for Kingdom Evangelizers, School for Circuit Overseers and Their Wives, tan say School for Branch Committee Members and Their Wives. On, itutultuloy ni na Ari so pangipapasal tod saray sakop to!
19. Antoy imbaga nen Charles Taze Russell nipaakar ed panagpulong a kimey, tan panon ya tinmua itan?
19 Masulok lan 100 ya taon so linmabas manlapu la nen inletneg so Panarian na Dios. Itutultuloy na Ari tayon si Jesu-Kristo so pangipapasal tod sikatayo. Antis ya inatey si Charles Taze Russell nen 1916, anengneng to la ya talagan onlaknab so panagpulong a kimey. Imbaga tod maapit ya kaaro to: “Maples ya onlalaknab so kimey, tan tuloytuloy ni itan ya onlaknab ta kaukolan ya nipulong so ‘ebanghelyo na panarian’ diad interon mundo.” (Faith on the March, nen A. H. Macmillan, p. 69) Tua itan ya imbaga to! Tan misalsalamat itayo ta say Dios na kareenan et tuloytuloy ton iiter so “amin a maabig a bengatla” pian nagawaan tayoy linawa to!
^ par. 2 Posible ya karaklan ed saramay wadman et nagmaliw ya Kristiano. Tinukoy ira nen Pablo ya “limanlasus ya agagi” diad samay sulat to ed saray taga Corinto. Insan to imbaga: “Maslak ed sikara et mabilay ni anggad natan, balet say arum et inatey la.” Kanian, mapatnag ya kabat nen Pablo tan na arum nin Kristiano nen inmunan siglo iramay mismon akadngel ed samay ganggan.


text: 25 O Jehova, sika so Dios ko.Itandoro ta ka, idayew koy ngaran mo,Ta nanggawa kay makapakelaw iran bengatla,+Saray bengatlan inggagalam* manlapu la nensaman,+Diad inkamatoor+ tan inkanapanmatalkan.2 Ta ginawam a bunton na bato so sakey a syudad,Ginawam ya aluslusbon geray so sakey a mabiskeg a baley.Say tori na dayo et aliwa lan syudad;Aglan balot itan nipaalagey.3 Kanian igloria ka na mabibiskeg a totoo;Ontakot ed sika so syudad na saray maruksan nasyon.+4 Ta nagmaliw kan amotan na saray pakaskasi,Amotan na saray pobri a naeermenan,+Salimbengan no bagyo,Tan siroman ed petang na agew.+Sano say sanok na saray maruksan manuley et singa bagyon ombabasig ed padir,5 Singa petang ed amagaan a dalin,Patundaen mo so ingal na saray dayon totoo.Singa petang a pinakepa na sirom na lurem,Ontunda met so kansion na saray maruksan manuley.6 Diad sayan palandey,+ iparaanan nen Jehova na saray armada so amin a totooNa sakey a ponsia a sankananaman iray kakanen,+Sakey a ponsia a walay maabig iran alak,*Sankananaman iray kakanen a napnoy utek,Tan maabig tan asapit iray alak.7 Diad sayan palandey et paandien* to so abel a manasakbong ed amin a totoo,Tan say sakbong* a mamabalkot ed amin a nasyon.8 Akmonen* to so patey ya anggad angga,+Tan punasen na Soberanon Katawan a Jehova iray lua ed amin a kalupaan.+Ekalen tod interon dalin so kabalawan na totoo to,Ta si Jehova a mismo so angibaga.9 Diad satan ya agew et ibaga ra:“Saya so Dios tayo!+Nanilalo itayo ed sikato,+Tan iliktar to itayo.+Saya et si Jehova!Nanilalo itayo ed sikato.Manliket tan manggayaga itayo ed panangiliktar to.”+10 Ta deralen nen Jehova iyan palandey,+Tan nigatin-gatin so Moab ed pasen to+A singa dayami ya inggatin-gatin diad bunton na tai na ayep.11 Ikampay to iray lima to ed satan a pasenA singa pangikakampay na managlangoy ed saray lima to sano onlalangoy,Tan iyabeba to so inkamapaatagey na satan+Diad panamegley na marundunong a galaw na saray lima to.12 Tan say apadiran a syudad, a walaay ataragey a padir a pinagkaproteksion to,Et igeba to;Itumba tod dalin, anggad dabok.


text:
A Tribute to my Parents on their 51st Wedding Anniversary
Hulyo 20, 1960 so agew na bansal nen Bernabe Rosario tan si Emeliana Ambanloc. Mairap so mangigapo na pamilya ed kapegleyay irap na bilay, balet lapud panangaro, impanengneng dan dua so seet tan anos.
Say kaulop nen Ben nu agew et say kabayon manguguyor na karomata. Sanagew ya ungkarera si Ben, balet makakaakis no bilangen toy nalmo to ta melmelag. Naksawan la balet agni manpainawa si Ben; manggaway taburiti ed amblilonget ya labi.
Tinawir nen Eliang so anapan nen nanay ton Pacing. Agto toy bigao ta manutunog na palitaw tan bitso-bitso.
Ompian agla masyadon undokey so istorya et agko la bitlaen so arum ya anapan ya sinali da. Ag ko met la bitlaen so sari-sarin krisis ya pinmapata ed sikara
Diad panangasi na Diyos, inpaalagey so CENPELCO ed baranggay mi. Nannigosyo si amak tan inak na pakanan. Nen si Manny, Brenda tan Bernard so ugugaw, ag kami met mayaman balet ag mi la alikna may irap ya bilay ya iistoryaen na saray inmuunan anak: Cresenciana, Imelda, Virginia, Arnelio tan Araceli.
Inminawan daiset so bilay, balet aga abawasan so kuli, seet tan anos na sanasawa. Lapud masimpit irad panagbilay da, kanepegan labat ya mampasnok ira no agkami masimpit.
Agko la nanunutan no antoy atrasok ta masyado ak nin ugaw nen agawa ya. Nayarin say atrasok et pinirdik labat so baaw ya bungay linget nen tatay ko ed panagdalos; nayari met ya say atrasok et nangastos ak lalamet ed asingger ya garita-- agko lan talaga nanunutan. Balet say malinew et imbano na masimpit kon nanay so maabak ya panagbilay ko. Diad pasnok to et walay nibesngaw ton agko nalingwanan. Say kuwan to: "Maung kumon nu maksil lan lanang so duweg yo."
Nen nangel ko man et masyado ak nin ugaw. Agko antay talos to. Balet aga abalang ed kanunutan ko man ya inbalikas da: "Maung kumon nu maksil lan lanang so duweg yo."
Unaakar so panaon; say ugaw ya Manny et umbabaleg. Syimpri, untutubo met so kalakal to. Daiset-daiset, singano natatalusan ko la may imbaga da.
Sakey agew, immasingger ak ed nanay ko. Sa tepet ko: "Nanay, panagbayar lay tuition fee. Wala'y ibayar tayo?". Say ebat nen nanay, "Wala, alangan ya anggapo." Antak balet ya sikara et mansingil ni na saray pinapakan dan impliyado na CENPELCO, ya nu ag ira makasingil ed makalmo niray kasebeg da. Linmoob ak ed iskwilaan ya pinunot ko'y sagpot na ateng mi ompian napan-aral so waluran anak. Diman ed library, binukay koy libro balet agko lan lamang natatalusan so babasaen ko. Manterter so luwak ed bulong na libro kanyan inkupit ko la laingen san inpawil ko ed pananginan. Linma ak ed sukong, diman ko inyibong so luwak.
Sakey ed saray teger ko kanyan linmoob ak ed The Virginian (student publication na VMUF) et samay melag ya discount ompian makatulong ak ed ateng ko. Binmayag, anengneng ko ya amay posisyon ko et maaibig ya usaren ko ompian labanan iray corrupt ya miyimbro na faculty na iskwilaan, saramay kukuwartaan da ray istudyante. Inlaban ko saray ateng na istudyante, ya mansasagpot agew-agew ompian napan-aral so anak da.
Nen agew ya nasumpal ak la ed panag-aral, wala met kalamor so melag ya award ko-- "With Distinction". Diman intablado, saray sasabitay midalya et kaulop day ateng da. Sinmegep ak met kaulop koy Tatay Ben san Nanay Eliang. Nen isabit la nen Prisidinti Ma. Lilia Posadas-Juan may midalya ed siak, binanok-- say kuwan ko "HUWAG". Say tepet na abiglan Prisidinti, "BAKIT?" Tepet met so ebat ko: "Puwede bang sa Tatay ko na lang". Nen unaan et ag labay nen Tatay balet si Prisidinti mismo so amasuot ed sikato. Diad iteterter na luwak ed agko la anengneng so kalupaan na saray tutoo. Say istorya na saray akaimaton, wala ray uneelek balet wala met iray unaakis.
Bulan na Abril man so ingkasumpal kod aral. Unaan na simba na Hunyo nen asabi lamay agew-- abalang lay kasil na sakey ya duweg. Na-stroke si Nanay. Paralisado la. Nanlapud saman, agak la nan-anap na trabaho. Anggad natan et aasikasoen ko may duweg ya nen saman et maksil balet natan et akarukol labi man o agew.


text:
Ibangat Yo Ray Anak Yo
Atateng, usar yo irayan istorya pian ibangat ed saray anak yo iray balibali iran leksion ed Biblia.
Introduksion
Saray bilin ed libro na Deuteronomio et mangigiya ed sikayo diad pamapabaleg yo na ananak yo.
Sekreton Labalabay Tayon Naamtaan
Diad Biblia et walay sekreton tatawagen ya “sagradon sekreto.” Labay mon naamtaan no anto iyan sekreto?
Labay nen Rebeca ya Maliket si Jehova
Antoy gawaen tayo pian naalig tayoy Rebeca? Basaen so istorya tan makaaral ni nipaakar ed sikato.
Anisia si Rahab ed si Jehova
Amtaen no panon ya aligtas si Rahab tan say kapamilya to nen aderal so Jerico.
Maliket so Ama To tan si Jehova
Anton pormisa so tinoor na anak nen Jefte? Panon tayon naalig?
Lanang ya Duga so Ginawa nen Samuel
Panon mon naalig si Samuel tan gawaen so duga anggano aliwdiway gagawaen na arum?
Aga Antakot si David
Basaen iyan balibalin istorya ed Biblia pian naamtaan mo no akin ya masibeg si David.
Asalim lan Maermen tan Natatakot Ka?
Antoy imbaga nen Jehova ed si Elias nen maer-ermen? Antoy naaralan mod agawa ed si Elias?
Maong Iray Kakaaro nen Josias
Ibabaga na Biblia ya mairap parad si Josias ya gawaen so duga. Amtaen no panon ya tinulongan na kakaaro to.
Agtinmunda si Jeremias ya Istoryaen si Jehova
Anggano elek-elekan tan mansyodot iray totoo ed si Jeremias, akin et agtinmundan iyistorya si Jehova?
Maunor si Jesus
No maminsan et aliwan mainomay ya unoren si mama tan papa. Sarag mon aligen si Jesus pian naunor mo ra.
Saray Angisulat ed Istoryay Bilay nen Jesus
Kabaten so waloran nansulat ed Biblia ya kabansag nen Jesus a nambilay tan angisulat ed istoryay bilay to.
Matapang so Kaanakan nen Pablo
Inligtas na sayan balolaki so bilay nen uncle to. Antoy ginawa to?
Labalabay nen Timoteo ya Tulongan Iray Totoo
Panon ya magmaliw a maliket so bilay mo a singa si Timoteo?
Panarian ya Man-ari ed Interon Dalin
Anto lay nagawad dalin no Ari lay Jesus? Labay moy manayam diman?


text:
KAPITULO 1
Antoy Tua Nipaakar ed Dios?
Talaga kasin walay malasakit na Dios ed sika?
Antoy personalidad na Dios? Wala kasi ngaran to?
Posible kasin nakaaro so Dios?
1, 2. Akin et maong so mantepet?
NAPAPANSIN mo no panon ya mantetepet iray ugugaw? No makapansalita la ra, amayamay so tepet da. Nanengneng mon agda ka alisay mata no itepet dad sika iray singa onia: Akin et asul so tawen? Nanlapuan na saray bitewen? Siopay angibangat ed saray siwit a mangansion? Nayarin naebatan mo iray tepet na ugugaw, balet no maminsan et mairap. Anggan ginawam lay anggaay nayarian mon ebatan iratan, wala nin siansiay ontumbok ya itepet da: Akin?
2 Aliwan saray ugugaw labat so mantetepet. Diad itatatken tayo, dakel ni so tepet tayo. Mantetepet tayo pian agtayo nabalang, naiwasan so peligro, odino pian naebatan so tepet tayod bilay. Balet, dakel la natan so agmantetepet. Nayarin tinmunda la ran mananap na ebat, lalo lad saray sankaimportantian a bengatla.
3. Akin et tinmunda lay dakel a totoo ya amtaey ebat ed saray importantin tepet?
3 Isip mo pa labat imay tepet ya walad apis na sayan libro, saray tepet ed introduksion, odino saray walad gapo na sayan kapitulo. Pigara labat iratan ed saray sankaimportantian ya nitepet mo. Balet, dakel lay tinmunda ya mananap na ebat. Akin ey? Wala kasi ebat na Biblia ed saratan? Iisipen na arum ya mairap a talosan iray ebat na Biblia. Say arum et agla mantetepet ta ompan nabaingan ira labat. Tan iisipen na arum ya saray papari odino mamaestro labat so makaebat ed saratan. Sika balet ey, antoy nibagam?
4, 5. Antoy arum ed saray sankaimportantian ya nitepet tayo ed bilay, tan akin ya amtaen tayo ray ebat?
4 Seguradon labay mon naebatan iray importantin tepet ed bilay. Ompan iisipen mo no maminsan: ‘Akin et walay bilay? Onia labat kasi bilay? Anto kasi personalidad na Dios?’ Balibali iratan ya itepet, tan marakep no agka ontutunda ya anggad naamtaan mo ray susto tan makapaliket ya ebat. Inkuan na kabkabat a managbangat ya si Jesu-Kristo: “Mantultuloy kayon onkerew, tan naikdan kayo; mantultuloy kayon mananap, tan makaromog kayo; mantultuloy kayon ontoktok, tan nalukasan kayo.”—Mateo 7:7.
5 No ‘mantultuloy kan mananap’ ed saray ebat ed importante iran tepet, nanengneng mo ya talagan nagunggonaan ka. (Proverbio 2:1-5) Anggan antoy imbaga na arum ed sika, seguradon wala ray ebat, tan nayarin naalmom iratan diad Biblia. Mainomay a natalosan iray ebat. Sakey ni, no naamtaan moy ebat, nawalaan kay ilalo tan magmaliw kan maliket. Tan natan ni labat et makatulong iratan ed sika ya manbilay a kontento. Pantongtongan tayo sirin natan so kaslakan ya itetepet na totoo.
KASIN ANGGAPOY MALASAKIT TAN PANANGASI NA DIOS?
6. Akin et iisipen na dakel a totoo ya anggapoy malasakit na Dios ed paniirap tayo?
6 Iisipen na dakel a totoo a say ebat ed satan a tepet et on. Ibabaga dan, ‘No talagan maaroy Dios, di aliwan onia komon so nagagawad mundo natan.’ Anggan iner a pasen ed mundo et walay guerra, pambubusolan, tan graben problema. Mansasakit itayo, maniirap, tan ompapatey iray inad-aro tayo. Kanian dakel so mangibagan, ‘No walay malasakit na Dios ed sikatayo tan ed saray problema tayo, di agto komon abuloyan ya nagawa iraya.’
7. (a) Antoy ibabangat na saray lider na relihyon kanian iisipen na totoo ya anggapoy panangasi na Dios? (b) Anton talagay ibabangat na Biblia nipaakar ed saray subok ed bilay tayo?
7 Balet makapaermen, no maminsan et saray lider na relihyon so rason no akin ya iisipen na totoo ya anggapoy panangasi na Dios. Singa bilang no walay trahedya, ibabaga ran atan so labay na Dios ya nagawa. Kanian singa da itetetel ed Dios iray mauges ya nagagawa. Balet talaga kasin ontan so Dios? Anton talagay ibabangat na Biblia nipaakar ed Dios? Oniay ebat na Santiago 1:13: “Sano nasusubok so sakey, agto komon ibabagan: ‘Susuboken ak na Dios.’ Ta agnayarin suboken so Dios tan agto suboken so siopaman ed panamegley na mauges iran bengatla.” Kanian agbalot nanlapud Dios so mauges ya nagagawa ed nanduruman pasen. (Basaen so Job 34:10-12.) Tua, iyaabuloy ton nagawa iray mauges, balet aliwan sikato so panlalapuan na saratan. Baleg so pandumaan to ’tan.
8, 9. (a) Antoy pandumaan na pangiyabuloy tan panlapuan na kaugsan? Mangiter na ilustrasyon. (b) Akin et aliwan duga ya tetelen tayoy Dios ed impangiyabuloy tod totoo ya manbilay a mauges?
8 Niay sakey ya ilustrasyon, walay sakey a marunong tan maaron ama ya baleg lay anak to balet wala nid pudir to. No manrebelde itan ya anak tan mandesisyon ya ontaynan la, agpigilan na ama to. Lapud mas labay na anak so mauges a kabibilay, aliwa laingey nansumpalan to. Kasin say ama so nanlapuan na saray problema na anak to? Andi. (Lucas 15:11-13) Mipadpara, agpipigilan na Dios so totoo no pilien day manggawa na mauges, balet aliwan sikato so lapuan na saray probleman resulta na ginawa ra. Aliwa sirin ya duga no tetelen so Dios ed amin ya problema na totoo.
9 Walay maabig ya rason na Dios no akin ya inabuloyan to ray totoo ya manbilay a mauges. Say Dios tayo et marunong tan makapanyarin-amin ya Manamalsa, kanian agto la komon kaukolan ya ipaliwawa ni ray rason to. Balet lapud maar-aroy Dios, impaliwawa to ni iratan. Diad Kapitulo 11, naamtaan mo ni ray arum a rason. Pero say segurado, aliwan say Dios so natetel ed saray problema tayo. Diad tua, iiter to ni ingen so alenleneg ya ilalo pian nasolusyonan iratan!—Isaias 33:2.
10. Akin ya segurado tayon ekalen na Dios so amin ya epekto na kaugsan?
10 Sakey ni, masanto so Dios. (Isaias 6:3) Labay ton ibaga, sikatoy malinis tan anggapon balot so mauges ya gagawaen to. Kanian sikatoy talagan napantiwalaan tayo. No saray totoo, ngalngali agmo ra napantiwalaan ta no maminsan et manggagawa ray mauges. Anggan say sankamaongan lan too ya walay autoridad to et mairap ton solusyonan so makapuy ya gagawaen na mauges ya totoo. Balet say Dios et makapanyarin-amin. Sarasarag to tan labalabay ton ekalen so amin ya epekto na kaugsan na totoo. No onkiwas lay Dios, permanente lan naekal so kaugsan!—Basaen so Salmo 37:9-11.
ANTOY NALILIKNA NA DIOS ED PANIIRAP NA TOTOO?
11. (a) Antoy nalilikna na Dios no napapairap so totoo? (b) Antoy nalilikna na Dios ed paniirap mo?
11 Legan ya anggapo ni itan, anto kasi nalilikna na Dios ed saray nagagawa ed mundo tan ed bilay mo? Ibabangat na Biblia ya say Dios et ‘aaroen toy hustisya.’ (Salmo 37:28) Kanian importantin maong ed sikato no anto so duga tan aliwa. Agton balot labay ya napairap so totoo. Ibabaga na Biblia ya “naermenan so puso” na Dios nen nagmaliw ya mauge-uges so totoo nensaman. (Genesis 6:5, 6) Ag-anguman so Dios. (Malaquias 3:6) Siansia nin agto labay ya nanengneng so paniirap a nagagawad interon mundo. “Iyaansakit to kayo,” so kuan na Biblia.—Basaen so 1 Pedro 5:7.
12, 13. (a) Akin et wala ray balibalin kualidad tayo a singa say aro, tan antoy epekto na satan ya panangaro no nanenengneng tayoy paniirap na totoo? (b) Akin et segurado ka ya talagan panampoten na Dios iray problema ed mundo?
12 Akin et segurado tayon aglabay na Dios ya manirap tayo? Niay sakey nin rason. Ibabangat na Biblia ya say too et ginawa “unong ed indengan” na Dios. (Genesis 1:26) Kanian, say maong ya ugali tayo et pakanengnengan ya balibali iray kualidad na Dios. Singa bilang, kasin nakakasian mo ray maniirap ya totoo? No naeermenan ka ed saratan ya nagagawa, seguradon mas naeermenan so Dios.
13 Sakey ed saray sankaabigan ya kualidad na totoo et say abilidad ya mangaro. Ipapanengneng met na satan so personalidad na Dios. Ibabangat na Biblia ya “say Dios et aro.” (1 Juan 4:8) Mangaaro itayo lapud mangaaro so Dios. Agta lapud aro et manggawa kay paraan pian ekalen so paniirap tan saray nagagawan anggapoy hustisya? No walay pakayarim, agta gawaen mo itan? Siempre! No ontan sirin, makaseguro kan panampoten na Dios so paniirap tan ag-inkahustisya. Saray promisa ya abitlad gapo na sayan libro et aliwan kugkugip labat. Seguradon nagawa iratan ya impromisa na Dios! Balet pian napanisiaan mo iratan, kaukolan mon kabaten ya maong so Dios ya angipromisad saratan.
LABAY NA DIOS YA SIKATOY NAKABAT MO
14. Antoy ngaran na Dios, tan akin et nepeg tayon bitlaen itan?
14 No labay moy mikabat ed sakey a too, antoy gawaen mo? Agta ibagam so ngaran mo? Say Dios ey, wala kasi ngaran to? Ibabaga na dakel a relihyon ya say ngaran to et “Dios” odino “Katawan,” balet aliwa iratan a ngaran. Titulo labat iratan, ya singa say “ari” tan “presidente.” Ibabangat na Biblia ya amayamay so titulo na Dios, kaibad saratan so “Dios” tan “Katawan.” Balet, ibabangat met na Biblia ya walay ngaran na Dios—Jehova. Oniay nabasa ed Salmo 83:18: “Say ngaran mo et Jehova, a sika labat so Sankatagyan ed interon dalin.” No say Biblia ya uusaren mo et anggapoy ngaran a Jehova, ompan labay mon nengnengen so Apendise ed artikulon “Ngaran na Dios—Say Usar tan Labay ya Ibaga na Satan” na sayan libro pian naamtaan mo no akin. Diad tua, say ngaran na Dios et piganlibon nabasa ed saray orihinal ya sulsulat na Biblia nensaman. Kanian labay nen Jehova ya naamtaan moy ngaran to tan bitlaen itan. Nibaga sirin ya uusaren toy Biblia pian mikabat ed sika.
15. Antoy labay ya ibaga na ngaran nen Jehova?
15 Say ngaran na Dios et napnoy kabaliksan. Say labay ya ibaga na ngaran to, ya Jehova, et sarag ton tooren so amin ya impromisa to tan sarag ton sumpalen so amin ya panlabayan to. * Nikadkaduma so ngaran na Dios. Sikato labat so akan-ngaran ed satan. Dakel so rason no akin ya nikadkaduma si Jehova. Anto iratan?
16, 17. Antoy naaralan tayo ed si Jehova diad sarayan titulo to: (a) “Makapanyarin-amin”? (b) “Andi-anggaan ya Ari”? (c) “Manamalsa”?
16 Naamtaan tayo la imay imbaga na Salmo 83:18 nipaakar ed si Jehova: “Sika labat so Sankatagyan.” Ontan met, si Jehova labat so tinawag ya “Makapanyarin-amin.” Oniay inkuan na Apocalipsis 15:3: “Alay abig tan makapakelkelaw iray gawam, Jehova a Dios, say Makapanyarin-amin. Matunong tan napanmatalkan iray dalan mo, O andi-anggaan ya Ari.” Ibabangat ed sikatayo na titulon “Makapanyarin-amin” ya si Jehova et sankamakapanyarian a persona. Agnaparaan so pakapanyari to; supremo itan. Tan say titulon “andi-anggaan ya Ari” et mangipapanonot ed sikatayo ya nikadkaduma si Jehova diad arum nin paraan. Sikato labat so anggapoy gapoan tan anggaan. Ibabaga na Salmo 90:2: “Manlapud andi-anggaan ya anggad andi-anggaan, sika so Dios.” Agta makapadinayew itan?
17 Nikadkaduma met si Jehova ta sikato labat so Manamalsa. Oniay nabasa ed Apocalipsis 4:11: “Sika so makanepegan, Jehova a Dios mi, a mangawat na gloria tan galang tan pakayari, lapud pinalsam so amin a bengatla, tan lapud linawam et niwala tan apalsa iratan.” Amin a bengatlan naisip mo—manlapud saray agnanengneng ya espiritu ed tawen anggad saray nanengneng ya bitewen no labi, bunga na kakiewan, anggad saray sira ed dayat tan ilog—amin iratan et ginawa nen Jehova!
SARAG MO KASI MAGMALIW YA KAARO NEN JEHOVA?
18. Akin et iisipen na arum ya agdan balot naasinggeran so Dios, balet antoy ibabangat na Biblia?
18 Nayarin natatakot so arum no nabasa da iray makapadinayew ya kualidad nen Jehova. Iisipen dan atagtagey a maong so Dios kanian agdan balot naasinggeran odino say pakalikna ra et anggapoy kana rad Dios. Balet, duga kasi itan? Aliwan ontan so ibabangat na Biblia. Oniay nabasad satan nipaakar ed si Jehova: “Diad tua et sikatoy ag-arawi ed balang sakey ed sikatayo.” (Gawa 17:27) Bibilinen itayo ni ingen na Biblia: “Onapit kayo ed Dios, tan sikatoy onapit ed sikayo.”—Santiago 4:8.
19. (a) Panon tayon nakaaroy Dios, tan antoy nagunggona tayo? (b) Anto ran kualidad na Dios so labalabay mo?
19 Panon mon nakaaroy Dios? Unona, itultuloy mo yay gagawaen mo—say panaaral mo nipaakar ed Dios. Inkuan nen Jesus: “Saya so mankabaliksay bilay ya andi-anggaan, a kabaten da ka, say saksakey a tuan Dios, tan samay imbakim, si Jesu-Kristo.” (Juan 17:3) On, ibabangat na Biblia ya say panaral nipaakar ed si Jehova tan si Jesus et manresultad “bilay ya andi-anggaan”! Singa nibaga la, “say Dios et aro.” (1 Juan 4:16) Dakel ni ray balibalin kualidad nen Jehova. Singa bilang, ibabaga na Biblia ya si Jehova et “Dios a mapangasi tan maabagey, matantan a manpasnok tan abalbaleg ed matoor a panangaro tan katuaan.” (Exodo 34:6) Sikatoy ‘maomaong tan akaparaan a mamerdona.’ (Salmo 86:5) Say Dios et maanos. (2 Pedro 3:9) Sikatoy matoor. (Apocalipsis 15:4) No itultuloy mon basaen so Biblia, naamtaan mo no panon ya impanengneng nen Jehova a walad sikato iratan tan arum nin balibalin kualidad.
20-22. (a) Kasin imposible ya nakaaro tayoy Dios ta agnanengneng? Ipaliwawa. (b) Antoy nayarin ipagawad sika na arum, balet antoy nepeg mon gawaen?
20 Tua, agmo nanengneng so Dios ta sikatoy sakey ya Espiritu. (Juan 1:18; 4:24; 1 Timoteo 1:17) Balet, no aralen moy nipaakar ed sikato diad Biblia, sikatoy nakabat mo bilang sakey a Persona. Imbaga na sakey ya nansulat ed Salmo ya nanengneng mo so “kamaongan nen Jehova.” (Salmo 27:4; Roma 1:20) No mas nakakabat moy Jehova, sikatoy mas tudtuad sika, mas naarom, tan onelet so pankakaaro yo.
21 Kalkalnam ya natalosan no akin ya ibabangat na Biblia ya ipasen tayoy Jehova ya Ama tayo. (Mateo 6:9) Aglabat nanlapud sikato so bilay tayo noagta labay ton nawalaan tayo met na sankaabigan a bilay—a singa labalabay na maaron ama parad ananak to. (Salmo 36:9) Ibabangat met na Biblia ya nayarin magmaliw ya kakaaro nen Jehova so totoo. (Santiago 2:23) Isip mo pa labat—sarag moy magmaliw ya kaaro na Manamalsa na uniberso!
22 Legan ya ondadakel so nanaaralan mod Biblia, ompan wala ray mamatundad sika ya maong met so intension da. Nayarin aburido ra ta ompan salatan mo lay papanisiaan o relihyon mo. Balet agmo aabuloyan ya patundaen ka na arum ya makapikaaro ed Dios, say sankaabigan ya kaaro.
23, 24. (a) Akin et nepeg ya itultuloy moy mantepet nipaakar ed saray nanaaralan mo? (b) Antoy aralen ed ontumbok a kapitulo?
23 Siempre, diad gapo et wala ray agmo ni natalosan. Balet agka komon nababaingan ya mantepet odino onkerew na tulong. Kaukolay manpaabeba. Imbaga nen Jesus ya maong so manpaabeba, ya singa saray ugugaw. (Mateo 18:2-4) Tan singa amta tayo la, matepet iray ugugaw. Labay na Dios a naamtaan mo ray ebat. Sikatoy naliliketan ed saramay labalabay day manaral nipaakar ed sikato, ya maalwar dan nenengnengen so ibabagay Kasulatan pian naseguro ran tua so aaralen da.—Basaen so Gawa 17:11.
24 Say sankaabigan ya paraan pian nakabat si Jehova et say panaral ed Biblia. Duma itan ed anggan anton libro. Antoy pidumaan to ey? Atan so aralen tayo diad ontumbok a kapitulo.
^ par. 15 Walay kaaruman ya impormasyon nipaakar ed kabaliksan tan panangibalikas ed ngaran na Dios diad Apendise ed artikulon Ngaran na Dios—Say Usar tan Labay ya Ibaga na Satan.


text:
KAPITULO 3
Aroen Iramay Aaroen na Dios
“Samay miuulop ed marunong et magmaliw a marunong.”
1-3. (a) Antoy ibabaga na Biblia nipaakar ed pipiulop? (b) Panon itayon makapanpili na saray kaaro ya maong so impluensya ra ed sikatayo?
SIKATAYO ran totoo et singa espongha
2 Talagan duga sirin so ibabaga na Biblia: “Samay miuulop ed marunong et magmaliw a marunong, balet samay mililimog ed makulangkulang et aliwliway pansumpalan to.” (Proverbio 13:20) Talagan natural met labat ya naalig tayo iramay nakakaiba tayo. Lapud asingger so liknaan tayod sikara, magmainomay da tayon naimpluensyaan balanglan parad pankaabigan odino pankaugsan tayo.
3 Pian mansiansia itayo ed panangaro na Dios, importante a say anapen tayon kaaro et saramay maong so impluensya ra. Panon tayon nagawaan itan? Nepeg tayon aroen iramay aaroen na Dios tan mikaaro tayod saramay kakaaro to. Nonot mo pa, agta say sankaabigan a pikaaroan et saramay kaaro met nen Jehova? Aralen tayo sirin no anto ran klase na totoo so aaroen na Dios. Ta no amta tayo itan, mas mainomay itayon makapanpili na maong iran kaaro.
NO SIOPA RAY AAROEN NA DIOS
4. Akin et walay kanepegan nen Jehova a pilien no siopa ray pikaaroan to, tan akin a tinawag nen Jehova si Abraham a “kaarok”?
4 Pipilien nen Jehova no siopa ray pikakaaroan to. Wala ta’y kanepegan ton gawaen itan? On siempre, ta sikato so Soberanon Katawan ed uniberso, tan baleg ya pribilehyo so magmaliw a kaaro to. Siopa ra sirin so pipilien ton kaaro? Asingger so liknaan nen Jehova ed saramay manmamatalek ed sikato tan talagan mabiskeg so pananisia ra ed sikato. Say sakey ya alimbawa et si Abraham. Sikatoy kabkabat ed mabiskeg a pananisia to. Bilang sakey ya ama, sankairapan lan subok imay dinalan nen Abraham ta ingganggan na Dios ya iyapay toy anak to. * Balet lapud pananisia nen Abraham, mabulos ton “inyapay si Isaac,” ya “inisip to a nayarian na Dios a paolien so anak to manlapud inaatey.” (Hebreo 11:17-19) Lapud nikadkadumay pananisia nen Abraham tan maunor, sikatoy inad-aro nen Jehova tan tinawag ton “kaarok.”
5. Antoy nalilikna nen Jehova ed saramay matoor ya manguunor ed sikato?
5 Importantin maong ed si Jehova so katooran tan katutulok. Inad-aro to iramay talagan matoor ed sikato. (Basaen so 2 Samuel 22:26.) Singa naimano tayo ed Kapitulo 1 na sayan libro, talagan naliliketan si Jehova ed saramay ontutulok ed sikato lapud aro. Ibabaga na Proverbio 3:32 ya “sikatoy maapit a kaaro na maptek a too.” Walay balibalin imbitasyon nen Jehova ed saramay manguunor ed amin a ganggan to: Sangkailien to ra ed “tolda” to
6. Panon tayon nipanengneng ya inaro tayoy Jesus, tan antoy nalilikna nen Jehova ed saramay mangaaro ed Anak to?
6 Inad-aro met nen Jehova iramay mangaaro ed si Jesus, say bogbogtong ya Anak to. Imbaga nen Jesus: “Siopaman a mangaaro ed siak, unoren toy salitak, tan sikatoy aroen na Amak, tan onla kami ed sikato tan manayam kami a kaiba to.” (Juan 14:23) Panon tayon nipanengneng ya inaro tayoy Jesus? Diad pangunor tayo ed saray ganggan to, singa say pangipulong ed maong a balita tan panggaway babangatan. (Mateo 28:19, 20; Juan 14:15, 21) Nipanengneng tayo met ya inaro tayoy Jesus no ‘maapit tayon tumboken iray bakat to.’ Anggano ag-itayo perpekto, gawaen tayoy anggaay nayarian tayon aligen so alimbawa to diad salita tan gawa. (1 Pedro 2:21) Naliliketan si Jehova ed saramay mangaaro ed Anak to ya lapud satan et gagawaen day anggaay nayarian dan aligen so alimbawa to.
7. Akin ya maabig no say pilien tayon kaaro et saramay kaaro nen Jehova?
7 Siopa ray pikakaaroan nen Jehova? Saramay mabiskeg so pananisia ra, matoor, matulok, inaro day Jesus, tan aaligen day alimbawa to. Tepetan tayo sirin so sarili tayo: ‘Ontan kasi iray kakaarok? Kasin say pipilien kon kaaro et saramay kaaro nen Jehova?’ Maabig no ontan so gawaen tayo. Saramay walaan na ontan iran kualidad tan maseseg ya mangipupulong na Panarian et maong so impluensya ra ed sikatayo. Mas napaseseg da tayon gawaen so panlabayan na Dios.
MAKAARAL TAYOD SARAY ALIMBAWA DIAD BIBLIA
8. Antoy pandinayewan mo ed impankaaro (a) nen Noemi tan Ruth? (b) na taloran kabataan ya Hebreo? (c) nen Pablo tan Timoteo?
8 Dakel so nabasa ed Biblia ya maabig so nansumpalan da lapud maong iray pinili ran kaulop. Nabasam ditan so nipaakar ed ulopan nen Noemi tan say manugang ton si Ruth, saray taloran kabataan ya Hebreo ya nagmaliw a malet a sankakaaro diad Babilonia, tan say impankaaro nen Pablo tan Timoteo. (Ruth 1:16; Daniel 3:17, 18; 1 Corinto 4:17; Filipos 2:20-22) Balet manpokus tayo ed makapadinayew ya impankaaro nen David tan Jonatan.
9, 10. Akin ya malet so impankaaro nen David tan Jonatan?
9 Ibabaga na Biblia ya kayarin pinatey nen David si Goliat, “nagmaliw a maapit a sankaaro si Jonatan tan si David, tan sikatoy inaro nen Jonatan a singa ed sarili to.” (1 Samuel 18:1) Ditan ginmapo so malmalet ya impankaaro da anggano baleg so baetan na edad da. Ag-anguman so ulopan da anggad impatey nen Jonatan diad guerra. * (2 Samuel 1:26) Akin kasi et ontan la kaelet so impankaaro da?
10 Nagmaliw ya malet a sankaaro si David tan Jonatan lapud inad-aro dan dua si Jehova tan talagan matoor ira ed sikato. Parehon labay da ya napaliket so Dios. Naaro da so sakey tan sakey lapud saray balibalin ugali da. Seguradon panbiliban nen Jonatan so pakpel tan seseg nen David ya agtinmakot ed impangidepensa tod ngaran nen Jehova. Seguradon baleg so respeto nen David ed si Jonatan ta matoor ton sinuportaan iray uksoyan nen Jehova tan inyuna toy pankaabigan nen David nen say sarili to. Alimbawa, isipen pa imay agawa nen mair-irap so kipapasen nen David tan manaamot-amot lapud sikatoy labay a pateyen nen Arin Saul ya ama nen Jonatan. Impanengneng nen Jonatan so katooran tod si David nen ‘nila to tan pinabiskeg toy panagmatalek tod si Jehova.’ (1 Samuel 23:16) Imadyin mo pay alikna nen David sanen sinmabi so kaaro to pian pabiskegen so liknaan to! *
11. Antoy naaralan tayod impankaaro nen Jonatan tan David?
11 Antoy naaralan tayo ed si Jonatan tan David? Manuna ed amin, naaralan tayon importante ya say sankaaro et pareho dan inaro so Dios. No mikaaro tayod saramay kapareho tayoy papanisiaan tan estandarte ed moral, tan labay da met so manmatoor ed Dios, makapanbabagaan tayoy nononoten, nalilikna, tan makapan-istoryaan tayoy makapabiskeg iran eksperiensya. (Basaen so Roma 1:11, 12.) Saray ontan ya maespiritual a kakaaro et nanengneng tayod saray kapananisiaan tayo. Balet, kasin labay ya ibaga na satan ya amin a mimiaral ed Kingdom Hall et maong ya kaaro? Andi met.
PILIEN NO SIOPA RAY PIKAAROAN TAYO
12, 13. (a) Akin ya nepeg tayon pilien no siopa ray piulopan tayo diad kongregasyon? (b) Antoy problema na saray kongregasyon nen inmunan siglo, tan antoy insimbawa nen Pablo ed sikara?
12 Anggan diad kongregasyon, nepeg ya pilien tayo nin siansia no siopa ray piulopan tayo pian seguradon natulongan da tayon ombiskeg ed espiritual. No panon ya wala ray prutas ya mabayag ya naluto, say arum ya agagi et nayarin mabayag met ya onaligwas ed espiritual. Kanian anggan iner ya kongregasyon, nanduruma so iyaaligwas ed espiritual na saray agagi. (Hebreo 5:12–6:3) Siempre, maanos tan maaro tayod saramay balo ni odino makapuy so pananisia ra ta labay tayo ran tulongan ya onaligwas ed espiritual.
13 No maminsan, wala ray situasyon diad kongregasyon ya kaukolan tayoy manalwar no siopa ray piulopan tayo. Ompan wala ray kuestionable so kagagawa ra. Say arum et ompan masinti odino mareklamo. Naeksperiensya met na saray kongregasyon nen inmunan siglo so ontan iran problema. Anggano matoor so karaklan ed saray agagi ed saman ya panaon, wala met iray aliwa so kagagawa ra. Alimbawa, say arum ed kongregasyon diad Corinto et mangikakayat na saray palson bangat, kanian sinimbawa nen apostol Pablo so kongregasyon: “Agkayo palilingo. Say piulop ed mauges et maneral ed maong iran ugali.” (1 Corinto 15:12, 33) Impanonot met nen Pablo ed si Timoteo ya anggan diad mismon kongregasyon et wala ray makapabaing so kagagawa ra. Kanian binilin toy Timoteo ya arawian to ray ontan odino agto ra piulopan.
14. Panon tayon niyaplika iramay simbawa nen Pablo ed pipiulop?
14 Panon tayon niyaplika iramay simbawa nen Pablo? Nepeg ya agtayo miuulop ed anggan siopa ya mauges so impluensya to
Makalmo kay maong a kakaaro diad saray agagi
15. Antoy gawaen mo pian makalmo kay maespiritual iran kakaaro diad kongregasyon?
15 Misalamat tayo ta dakel so maong ya kakaaro diad saray kaagian tayo. (Salmo 133:1) Antoy gawaen mo pian makalmo kay maespiritual iran kakaaro diad kongregasyon? Gawam so anggaay nayarian mon ipanengneng iray maabig ya ugali tan kualidad pian labay kan nakaiba na saray agagi ya ontan met so gagawaen da. Tan ompan kaukolan moy manggaway paraan pian naaruman so kaarom. (Nengnengen so kahon ya “ No Panon Kamin Awalaan na Maong ya Kakaaro.”) Anap mo iramay mangipapanengneng na ugalin labay mo. Gawam imay simbawa na Biblia ya ‘ilukas yon maong so puso yo.’ Labay ton ibaga, mikaaro ka ed saray agagi anggano dumay lahi, bansa, odino kultura da. (2 Corinto 6:13; basaen so 1 Pedro 2:17.) Aliwan saray kaedad mo labat so pikaaroan mo. Si Jonatan et mas matatken nen si David. Dakel lay eksperiensyad bilay na saray maedad la tan malaknab so karunongan da kanian dakel so naaralan mo no mikaaro kad sikara.
NO WALA RAY PROBLEMA
16, 17. No asakitay liknaan tayo lapud imbaga o ginawa na sakey ya agi, akin ya agtayo onaarawi ed kongregasyon?
16 Lapud nandurumay ugali tan binalegan tayo, no maminsan et agnaiwasan so problema ed kongregasyon. Nayarin walay nibaga o gawaen na sakey ya agi a makasakit ed liknaan tayo. (Proverbio 12:18) Ompan onggapo so problema lapud mandumaan so ugali tan opinyon tayo odino wala ray agpantatalosan. No ontan so situasyon, kasin onkapuy so pananisia tayo tan onarawi tayo lad kongregasyon? No talagan inaro tayoy Jehova tan saray agagi, agtayo itan gawaen.
17 Si Jehova so amalsa ed sikatayo tan iiter toy amin ya kaukolan tayo, kanian manepeg labat ya sikatoy aroen tan panlingkoran tayo. (Apocalipsis 4:11) Tan manepeg met labat ya matoor tayo ed kongregasyon ya uusaren to. (Hebreo 13:17) No asakitan sirin so liknaan tayo lapud imbaga o ginawa na sakey ya agi, agtayo onaarawi ed kongregasyon pian ipanengneng so pansyodot tayo. Akin et onarawi tayod kongregasyon anta aliwan si Jehova so akasakit ed sikatayo? No inaro tayoy Jehova, agtayon balot onarawid sikato tan ed saray lingkor to!
18. (a) Antoy gawaen tayo pian mansiansiay kareenan ed kongregasyon? (b) Anto ray maabig ya resulta no mamerdona itayo?
18 No inaro tayo ray agagi, labay tayon mansiansia so kareenan ed kongregasyon. Ag-iilaloan nen Jehova ya aglan balot nalingo iray aaroen to, kanian agtayo met nepeg ya ilaloan ya agla nalingo iray agagi. No talagan inaro tayo ra, palabasen tayo la ray angkekelag ya lingo tan tandaan ya amin tayo et agperpekto tan nalilingo. (Proverbio 17:9; 1 Pedro 4:8) Pakiwasen itayo na panangaro ya “mabulos a perdonaen so sakey tan sakey.” (Colosas 3:13) No maminsan et aliwa itan a mainomay. No manpadaeg tayod negatibon liknaan, manem-em tayo laingen na sakit na linawa tan isipen tayon makabawi tayo no ipanengneng tayoy sanok tayod samay akasakit ed sikatayo. Balet diad tua et sikatayo lanlamang so nairapan no ontan so gawaen tayo. No mamerdona tayo balet, talagan nabendisyonan itayo. (Lucas 17:3, 4) Mareen tan kalmado so nonot tan puso tayo, mansiansiay kareenan ed kongregasyon, tan manuna ed amin, mansiansian malet so relasyon tayod si Jehova.
NO KAPIGAN ITUNDA SO PIPIULOP
19. Anto ray situasyon ya talagan kaukolan tayo lan itunda so piulop ed datin membro na kongregasyon?
19 Wala ray situasyon ya talagan kaukolan tayo lan itunda so piulop ed datin membro na kongregasyon. Nagawa itan no nadispelo so sakey lapud agmagbabawi ed ginawa ton kasalanan, odino imbeneg to lay pananisia to diad pangibabangat to na palson doktrina, odino talagan insian to lay sarili to ed kongregasyon. Malinew so ibabaga na Biblia ya ‘tundaan tayo lay miulop’ ed ontan iran totoo. * (Basaen so 1 Corinto 5:11-13; 2 Juan 9-11) Ompan mairap ya paliisan so sakey ya too ta kanayon tayo odino datin kaaro tayo. Balet no unoren tayo ray uksoyan, ipapanengneng tayon say talagan panmamatooran tayo et si Jehova tan saray matunong ya ganggan to. Tandaan ya importantin maong ed si Jehova so panmatoor tan itulok tayod sikato.
20, 21. (a) Akin a say panagdispelo et maaron uksoyan? (b) Akin ya importantin pilien tayon maong iray kaulop tayo?
20 Diad tua, say panagdispelo et maaron uksoyan nen Jehova. Akin ey? Ta no ekalen ed kongregasyon so agmagbabawin nankasalanan, panangipanengneng itan na panangaro ed masanton ngaran nen Jehova tan ed saray estandarte to. (1 Pedro 1:15, 16) Ontan met, naprotektaan so kongregasyon. Saray matoor ya membro et agnaimpluensyaan na saramay gagagalaen day mankasalanan, tan nituloy day pandayew dad si Jehova lapud amta ran say kongregasyon so sankaabigan ya pasen diad sayan mauges a mundo. (1 Corinto 5:7; Hebreo 12:15, 16) Say ambelat ya disiplina et panangipanengneng met na panangaro ed nankasalanan. Nayarin atan so makatulong pian natalosan to a kaukolan toy manguman tan manggaway paraan pian makapawil ed si Jehova.
21 Aminen tayo man odino andi, talagan mabiskeg so impluensya ed sikatayo na saray kaulop tayo. Importante sirin ya pilien tayon maong iray kaulop tayo. No say pilien tayo et saramay kakaaro nen Jehova, napaliberan tayoy sankaabigan iran kaulop. Impluensyaan da itayon mansiansian determinado a gawaen so panlabayan nen Jehova.
^ par. 4 Diad sayan ingganggan nen Jehova ed si Abraham, impanengneng To so sakripisyon gawaen Ton mismo diad pangiyapay ed bogbogtong ya Anak to. (Juan 3:16) Balet aglanlamang impaituloy nen Jehova so pangiyapay ed si Isaac tan angiter na kalakian a karnero ya kasalat nen Isaac.
^ par. 9 Si David et ‘ugaw ni’ nen pinatey toy Goliat tan anggapo ni 30 to nen inatey si Jonatan. (1 Samuel 17:33; 31:2; 2 Samuel 5:4) Si Jonatan et manga 60 lay taon to nen inatey, kanian manga 30 ya taon a mas panguloan nen si David.
^ par. 10 Nabasa ed 1 Samuel 23:17 so limaran ginawa nen Jonatan pian napabiskeg toy liknaan nen David: (1) Imbaga ton ag-ontatakot si David. (2) Impaseguro tod si David ya agnatuloy so plano nen Saul. (3) Impanonot to ya si David so magmaliw ya ari ta atan so insipan na Dios. (4) Impromisa to ya sikatoy mansiansian matoor ed si David. (5) Imbaga to ya amta nen Saul a say katooran to et walad si David.
^ par. 19 Nabasa so kaaruman ya impormasyon nipaakar ed pantrato ed sakey ya adispelo odino sinmian ed kongregasyon diad Apendise ed artikulon “No Panon so Pantrato ed Adispelo.”


text:
PARTE 4
Dinmengel Ira ed si Satanas—Antoy Resulta?
Ag-inunor nen Adan tan Eva so Dios kanian inatey ira. Genesis 3:6, 23
Dinengel nen Eva so uleg tan angan na bunga. Insan, inikdan to met si Adan, tan angan met.
Say ginawa da et mauges—kasalanan itan. Pinataynan ira na Dios ed Paraison ayaman da.
Nanirap ira tan saray anak da. Tinmakken tan inatey ira. Ag-ira linma ed biek a bilay noagta talagan anggapo la ra.
Saray inaatey et andiay bilay a singa say dabok. Genesis 3:19
Ompapatey itayo lapud nanlapu tayon amin ed si Adan tan Eva. Saray inaatey et agla makanengneng, makarengel, odino makapanggawa na antokaman.—Eclesiastes 9:5, 10.
Agkabiangan ed gagala nen Jehova so ipatey na totoo. Agla mabayag et bilayen to iray inaatey. No ondengel ira ed sikato, manbilay ira ya andi-angga.
Manaral Ni
MAONG A BALITA YA NANLAPUD DIOS!
Antoy Gagala na Dios Parad Dalin?
Ibabaga na Biblia no akin ya pinalsa na Dios so dalin, no kapigan manampot so kairapan, tan no antoy nagawad arapen diad dalin tan ed totoo.
MAONG A BALITA YA NANLAPUD DIOS!
Antoy Nagawad Saray Inaatey Diad Arapen?
Antoy nagawad sikatayo no ompatey tayo? Kasin napinengnengan tayo lamet iray inad-aro tayon inatey la?


text:
opipik wrote:Yes, it's indeed Rotuman. Your turn!
Here's the next one:
Kavavatanen no, oni nonongan ni yama, pangzat da so macilolo o kanakan do inyapoan da no somibo do takey am. Mangay ko koan na no anak ja, pamizngen nano inana do kavavatan no tazokok, soi pakatopos na no kanakan rana da o vazavazay no tazokok, nam mananao sira kanakan.
Mang-nonong rana si ama, nokakoa amyan so likeya asa ka kanakan, koan na do inana “Mo ina mangay ko jimo to takey.” Koan na no somiboa inana “Ji ka macilolo ta, amyan so tazokok, si narahen mo tazokok, pacinotan na imo, ka totoktok na so mata mo, jabo kajimo ingenan omlavilavi ka.”


text:
So podi na rk o Allah, a mimbaas ko manga langit ago so lopa, a biyaloy Niyan so manga malaikat a manga sogo, a adn a manga papak iyan, ndodowa, go tthlo, go phapat: Phagomanan iyan ko kaadn so kabaya Iyan: Mataan! a so Allah sii ko langowan taman na Gaos Iyan.
Sadn sa lkaan o Allah ko manosiya a limo na da a makarnon: Go sadn sa rnn Iyan on, na da a makabotawan on ko oriyan Iyan: Na Skaniyan so Mabagr, a Mawngangn.
Hay manga manosiya! tadmi niyo so limo o Allah rkano! Ba adn a miyangadn a salakaw ko Allah, a Pphagpr rkano ko phoon ko langit ago so lopa? da a tohan a inonta Skaniyan: Na andamanaya i kapthalikhod iyo?
Na oba ka iran pakapmbokhaga, na sabnar a piyakambokhag so manga sogo a miyaonaan ka: Na sii bo ko Allah phakandoda so pkhakawlawla.
Hay manga manosiya, mataan! a so diyandi o Allah na bnar. Na oba kano malimpang o kawyagoyag ko doniya, go oba kano malimpang ko (okit o) Allah o phlilimpang.
Mataan! a so shaytan na ridoay niyo: Na baloya niyo skaniyan a ridoay. Aya bo a ipthawag iyan ko maampil on, na an siran mabaloy a pd ko manga taw ko kadg (ko naraka).
Siran a miyamangongkir, na adn a bagian iran a siksa a sangat: Na so miyamaratiyaya, go pinggalbk iran so manga pipiya, na adn a bagian iran a maap, go balas a mala.
Ino so taw a pipharasan on so marata ko galbk iyan, na aya kiyailaya niyan on na mapiya. (ba lagid o tiyoro o Allah)? Na mataan! a so Allah na ndadagn Iyan so taw a kabaya Iyan, go thoroon Iyan so taw a kabaya Iyan. Na oba maylang so ginawang ka sa pantag o manga awida akal kiran: Mataan! a so Allah na katawan Iyan so gi iran nggolawlaan!
Na so Allah so miyotawan ko manga ndo, na pkhiporo iyan so gabon, na ipphamakaig Ami oto ko ingd a miyatay, na inoyag Ami sa sabap rkaniyan so lopa ko oriyan o kiyapatay niyan: Lagid man oto so kapagoyaga ko miyamatay!
Sa taw a kabaya iyan so mnang, na rk o Allah so mnang sa kalangolangowan iyan. Sii Rkaniyan pphakapanik so katharo a mapiya: Go so amal a ontol; na ipphoro Iyan skaniyan (ka ptharimaan Iyan). Na so pphamagantangan ko manga rarata, na adn a bagian iran a siksa a sangat; na so antangan o siran oto na giyoto na khaylang.
Na so Allah i miyadn rkano phoon ko botha, oriyan iyan na phoon ko notfa; oriyan iyan na biyaloy kano Niyan a nggaganapa. Na da a ikhawgat o babay, go da a ipmbawata iyan, a ba di sii ko katao Niyan. Go da a pagmbowayn a khamboway, go da a phakababaan so omor iyan, a ba di matatago ko daptar (a so Laoh Makhpod). Mataan! a giyoto man sii ko Allah na malbod.
Na kna a ba magizan so dowa a kalodan, - giyai na tabang, a pakadnggaw, a malbod so kaynoma on, go giyaya na matimos, a mapld. Na pphakakan kano ko pphakapoon ko oman i isa roo, a sapo a malmbo, go mapphakagmaw niyo so pakayan a gii niyo to manditar (a manga montiya); na pkhailaing ka so manga kapal rkaniyan a pphamangtas, ka an iyo mapphloloba so kakawasaan Iyan, go ang kano makapphanalamat.
Pphakasoldn Iyan so gagawii ko dawndaw, go pphakasoldn Iyan so dawndaw ko gagawii, go piyakaphasiyonot Iyan so alongan ago so olan: Oman i isa roo na pphalalagoy sii ko taalik a miyapnto. Giyoto man so Allah, a Kadnan iyo, a Khirk ko kapaar. Na so siran a pphanongganowin iyo a salakaw Rkaniyan, na da a mipapaar iran a izambo o dadanglisn.
O pangni kano kiran, na di iran khan´g so pangni niyo, na apiya man´g iran, na di kano iran smbagn. Na sii ko alongan a qiyamah na pagongkirn iran so kinisakoto niyo (kiran ko Allah). Na da a makaphanothol rka a lagid o (Allah a) Kaip.
Hay manga manosiya, skano na manga baraarapan ko Allah: Na so Allah na Skaniyan so Kaya, a Pphodin.
O kabaya Iyan na khaylang kano Niyan, go tomalingoma sa kaadn a bago.
Na kna oto a ba margn ko Allah.
Na di khaawidan o maawid so dosa o pd iyan. Go apiya pangnin o kappndan so kaawidi ron, na da a phakiawidan on a mayto bo, apiya pn skaniyan na tonganay niyan. Aya bo a maphakaiktiyar ka na so siran a ikaalk iran so Kadnan iran a da mapayag go inipamayandg iran so sambayang. Na sa taw a zoti na makapzoti sa rk bo o ginawa niyan; na sii bo ko Allah so khabolosan.
Na kna a ba magizan so bota ago so pphakaylay;
Go di (magizan) so manga lilibotng ago so maliwanag;


text:
BACK
TELview TOP
إضافة صورة
الوصول إلى المعلومات
مجموع عدد الزيارات:11
لم يتم تسجيل المعلومات شفهياً
معلومات حول مكان قريب
St. Paul UMC Pilipinas San Pablo, Guagua, Pampanga (Purok 2)
LTO Pilipinas San Jose Guagua, Pampanga
Patio Pilipinas 2003 Betis, Guagua, Pampanga Betis, Guagua, Pampanga (Betis, Guagua, Pampanga)
Betis Church Pilipinas Pampanga 2003 Guagua Betis (San Nicolas, Betis)
Pet Doc Pilipinas Pampanga Guagua Pampanga San Isidro
BAYO Pilipinas Pampanga City Of San Fernando San Jose Abad Santos
Zagu Pilipinas Pampanga Pampanga Plaza Burgoz, Guagua
Rosas Pilipinas Pampanga Pampanga O.G Road San Antonio, Guagua
Funtime Pilipinas Pampanga Guagua Floridablanca
BACK
TELview TOP


text:
Iner Naamtaay Ebat ed Importante Iran Tepet?
Kasin diad . . .
science?
de-aral ya totoo?
Biblia?
ONIAY IMBAGAD DIOS NA SAKEY A NANSULAT ED BIBLIA
“Ikdan mo ak pay pakatalos . . . [Say] salitam et katuaan.”
Naromog ed Biblia so ebat ed saray tepet na milyon-milyon a totoo.
Labay mo met ya naebatan iray tepet mo?
Natulongan ka na Web site ya jw.org.
MANBASA online
MANBANTAY na video ya base ed Biblia
MAN-DOWNLOAD na saray publikasyon
DINAN ED SARAYAN TEPET SO LABAY MON NAEBATAN?
Naamtaan so ebat na Biblia ed saratan a tepet diad jw.org/pag.
(Onlad BANGAT NA BIBLIA › EBAT ED SARAY TEPET ED BIBLIA)


text:
Anto so Baleg a Kairapan?
Say ebat na Biblia
Say baleg a kairapan et ontutukoy ed sankairapan a panaon ya nagawa ed history na totoo. Base ed propesiya na Biblia, nagawa itan diad “kaunoran iran agew,” odino “panaon na anggaan.” (2 Timoteo 3:1; Daniel 12:4) Satan ya kairapan et “agni agawa manlapud inggapo na mundo a pinalsa na Dios anggad satan a panaon, tan agla nagawa lamet.”
Saray nagawa legan na baleg a kairapan
Deralen so palson relihyon. Mapmaples tan makapabigla so kaderal na palson relihyon. (Apocalipsis 17:1, 5; 18:
9, 10, 21) Saray pakayari ed politika ya irerepresenta na United Nations so usaren na Dios ya manggawa ed saya.—Apocalipsis 17: 3, 15- 18. *
Atakien so tuan relihyon. Walay grupo odino alyansa na saray bansa ya onataki ed saray membro na tuan relihyon. Satan ya alyansa imay tinukoy ed libron Ezequiel ya “Gog ed dalin na Magog.” Balet, protektaan na Dios iray mandadayew ed sikato pian ag-ira naderal.—Ezequiel 38:
1, 2, 9-12, 18- 23.
Ukomen iray totoo. Ukomen nen Jesus so amin ya totoo tan ‘pambibiiganen to ra, a singa sakey a managpastol ya ibibiig to iray karnero ed saray kanding.’ (Mateo 25:31-
33) Say basiyan na pangukom nen Jesus ed kada too et no kasin sinuportaan to odino andi iray ‘agagi’ nen Jesus, ya kaiba ton manuley ed tawen. —Mateo 25:34- 46.
Tiponen iray manuley ed Panarian. Saray matoor a totoo ya pinilin manuley ya kaiba nen Kristo et nasumpal so bilay da diad dalin tan bilayen ira ed tawen.
—Mateo 24:31; 1 Corinto 15:50- 53; 1 Tesalonica 4:15- 17.
Armagedon. Sayan “guerra a nagawa ed baleg ya agew na Dios a Makapanyarin-amin” et tatawagen met ya “agew nen Jehova.” (Apocalipsis 16:14, 16; Isaias 13:9; 2 Pedro 3:
12) Saramay inukom nen Kristo ya makanepegan na dusa et naderal. (Sofonias 1: 18; 2 Tesalonica 1: 6- 10) Naderal met so amin ya pakayari ed politika diad interon mundo, ya isisimbolo na samay tinukoy ed Biblia ya atap ya ayep ya walaan na pitoran ulo. —Apocalipsis 19:19- 21.
Saray nagawa kayari na baleg a kairapan
Ipriso si Satanas tan saray demonyo. Sakey ya makapanyarin anghel so mangibantak ed si Satanas tan saray demonyo diad “kaaralman,” ya mangisisimbolo ed singa inatey ya kipapasen. (Apocalipsis 20:
1-3) Say kipapasen nen Satanas diad kaaralman et singa sakey ya walad prisoan; agto la sarag ya impluensyaan so anggan siopa ed inerman a pasen. —Apocalipsis 20:7.
Onggapo so Sanlibon Taon ya Uley. Onggapo so 1,000 ya taon ya panuley na Panarian na Dios, ya mangiter ed totoo na dakel ya bendisyon. (Apocalipsis 5:
9, 10; 20: 4, 6) Walay agnabilang ya “baleg ya ulop” ya makaligtas ed “baleg a kairapan,” tan nanengneng da so igapo na Sanlibon Taon ya Uley diad dalin. —Apocalipsis 7: 9, 14; Salmo 37: 9- 11.
^ par. 5 Diad libron Apocalipsis, say palson relihyon et insimbolo na Makapanyarin Babilonia, say “maimpluensyan imoral a bii.” (Apocalipsis 17:


text:
KAPITULO 19
Nayari Kasi so Milaban?
WALARA tay kabat mon maangat?— Labay mo kasi iran piulopan? Odino mas labay mon piulopan so mapasensya tan mareen?— Inkuan na Sankamaongan a Managbangat: “Mapalar iray managpadeen; ta ingaran iray anak na Dios.”
Balet no maminsan et pasyodoten itayo na arum a totoo. Agta tua itan?— Kanian singa labay tayoy ombawi ed sikara. Aminsan et agawa iya ed saray babangatan nen Jesus sanen paonla ira’d Jerusalem a kaiba day Jesus. Istoryaen ko’d sika.
Sanen arawi lay abiahe ra, pinauna nen Jesus so pigara ed saray babangatan to ed baryo na saray Samaritano pian mananap na napampainawaan da. Balet ag-ira labay a panayamen na saray totoo diman, lapud duma so relihyon na saray Samaritano. Tan agda labay so anggan siopa ya oonla’d syudad na Jerusalem pian mandayew.
No agawa iman ed sika, antoy gawaen mo ey? Kasin manpasnok ka? Kasin ombawi ka ed sikara?— Ontan so labay a gawaen na duaran babangatan a si Santiago tan Juan. Inkuan da ed si Jesus: ‘Labay mon kerewen mi ya onepas so apoy manlapud tawen pian upoten to ra?’ Kanian tinawag ira nen Jesus ya Ananak na Karol! Balet inkuan nen Jesus ed sikara ya ali’maong so ontan a pantrato ed arum a totoo.
Tua a no maminsan et kabusol itayo na saray totoo. Nayarin ag-itayo labay a kagalaw na arum ya ugugaw. Ompan ibaga da ni ingen ya: “Agmi ka labay a piulopan.” Agta makapasyodot ed sikatayo no ontan so nagawa? Ompan labay tayoy ombawi. Balet kasin ombawi tayo?—
Akin ya agmo alaen so Bibliam? Ibukay ta diad Uliran kapitulo 24, bersikulo 29. Oniay nabasa: “Agmo kuan; Gawaen ko naani ed sikato so unong na ginawa to ed siak; itumang ko ed too so unong ed gawa to.”
Antoy labay ton ibaga itan ey?— Ibabaga ton ag-itayo ombabawi ed makapuy a ginawa na sakey a too ed sikatayo. Balet panon to no walay mamasyodot ed sika? Nayarin sulonen to ka pian onsyodot ka. Nayarin kantiawan to ka tan ibaga ton antakot ka. Bilbilang ta imbaga ton payakot ka. Antoy gawaen mo ey? Kasin onlaban ka?—
Nengnengen ta lamet so ibabaga na Biblia. Ibukay ta diad Mateo kapitulo 5, bersikulo 39. Oniay ibabaga nen Jesus: “Agyo sasalangaten iman so mauges; noag say siopaman a manampal ed aping mon kawanan, ipaarap mo ed sikato met so pagpag.” Anto kasi labay ya ibaga nen Jesus ed saya? Labay to kasin ibaga a no walay anampal ed sika ed pagpag ya aping mo, et ipatampal mo met so pagpag?—
Andi, aliwan ontan so labay ya ibaga nen Jesus. Say tampal et aliwan singa poniti. Mas mipara itan ed tulak. Nayarin tampalen itayo na sakey pian pasulagen to itayo. Labay to itayon pasyodoten. Tan no sinmyodot tayo la insan tayo met itulak, antoy nagawa ey?— Makapilaban tayo la.
Balet aglabay nen Jesus a milaban iray patumbok to. Kanian imbaga to a no walay anampal ed sikatayo, ag-itayon balot ombabawi. Ag-itayo onsasanok pian milaban. No onsanok tan onlaban itayo, kapara tayo met iman so angigaulo na laban.
No walay gulo, antoy sankamaongan lan gawaen?— Onarawi la. Nayarin itulak-tulak ka ni na sakey. Balet ontunda lanlamang. No onarawi ka, agto labay ya ibagan makapuy ka. Labay ton ibaga et mabiskeg kan manumbok ed duga.
Balet panon to no milaban ka insan analo ka? Antoy ontumbok a nagawa ey?— Samay tinalom so ompawil a kaiba toray kakaaro to. Ompan pekpeken odino saksaken da ka ni ingen. Kanian, kasin natalosan mo la natan no akin ya aglabay nen Jesus a milaban itayo?—
Antoy gawaen tayo ey no nanengneng tayoy arum a totoo a manlalaban? Kasin walay pilaan tayo?— Ibabaga na Biblia ed sikatayo no anto so duga. Ibukay ta diad Uliran kapitulo 26, bersikulo 17. Onia so inkuanto: “Say onlabas, tan napasnokan ed kolkol ya agnipaakar ed sikato, sikato so singa sakey a manbitbit na aso ed saray layag.”
Antoy nagawa no egnaan mo iray layag na aso? Agta nasakitan so aso, tan ngam-ngamen to ka? No piliten na aso so onlukpos, lalom ya egnaan a maong iray layag to tan lalon mapilit so aso ya onlukpos. No bulosan mo, ompan ketketen to ka. Balet sarag mo kasin agla ikbanan iray layag to?—
Ontan so nasagmak tayo no mibali tayo ed panlalaban na arum a totoo. Nayarin agtayo amta no siopa so angigapo odino no akin a manlalaban ira. Nayari pa lagin napepekpek so sakey a too, balet ompan tinakewan to imay sakey. No sikatoy tulongan tayo, ompan natulongan tayoy matakew. Makapuy itan, anto?
Kanian, antoy gawaen mo no makanengneng ka na manlalaban?— No diad eskuelaan itan, idalem mon tampol ed sakey a maestra. Et no arawi itan ed eskuelaan, idalem mo’d si tatay odino nanay mo odino ed pulis. On, anggan labay na arum a totoo so manlalaban, nepeg a mareen itayo.
Gagawaen na saray tuan babangatan nen Jesus so anggaan na nayarian da pian paliisan so pakapilanor ed panlalaban. Diad onian paraan et nipanengneng tayo a mabiskeg tayon unoren so duga. Ibabaga na Biblia a say babangatan nen Jesus et ‘agto nepeg so mikolkol, noag ingen maamo ed amin.’
Nengnengen ta pa natan so arum ni iran maong a simbawa ya ontulong ed sikatayon ompaliis ed saray panlalaban: Roma 12:17-21 tan 1 Pedro 3:10, 11.


text:
Akin et Aliwan Simbaan so Tawag na Saray Tasi nen Jehova ed Panaaralan Da?
Diad Biblia, say Griegon salita ya ipapatalos no maminsan ya “simbaan” et ontutukoy ed grupo na managdayew, aliwan say bilding ya pantitiponan da.
Nengnengen iyan alimbawa: Nen nansulat si Pablo ed saray Kristiano ed Roma, nampakomusta ed sanasawan Aquila tan Priscila, tan oniay inyarum to: “Komustam so simbaan ya mantitipon ed abung da.” (Roma 16:5, Contemporary English Version) Aliwan say bilding so papakomustaan nen Pablo, noagta saray totoo—say kongregasyon ya mantitipon ed abung da. *
Kanian imbes ya simbaan so tawag mid pantitiponan o panaaralan mi, uusaren mi so terminon “Kingdom Hall.”
Akin ya “Kingdom Hall na Saray Tasi nen Jehova”?
Duga iyan termino lapud sarayan rason:
Say bilding et sakey ya hall, odino pantitiponan.
Mantitipon kami pian dayewen si Jehova, say ibabaga na Biblia ya Dios, tan pian mantasi o mantestigo parad sikato.—Salmo 83:18; Isaias 43:12.
Mantitipon kami met pian aralen so Panarian na Dios, amay mabetbet ya ibabaga nen Jesus.
—Mateo 6:9, 10; 24:14; Lucas 4:43.
Welcome ka ya ombisitad Kingdom Hall ya asingger ed sikayo tan obserbaan mon mismo no panon ya manaaral iray Tasi nen Jehova.
^ par. 3 Nausar met so singa ontan iran salita diad 1 Corinto 16:19; Colosas 4:15; tan Filemon 2.
Manaral Ni
ARAL
Antoy Gagawaen Diad Kingdom Hall?
Loob ka tan nengneng mo.


text: 10 Lapud say Ganggan et anino+ labat na saray maabig a bengatlan onsabi,+ tan aliwan saya imay tuan bengatla, agbalot nayarian na satan* a gawaen ya ayadyari iramay onaasingger ed Dios, diad panamegley na saray parehon bagat a tinaon ya iyaapay.+2 Ta no nayarian na satan, agta intunda la komon so pangiyaapay ed saray bagat, lapud saramay manggagawa na sagradon panaglingkor, sano alinisan la ra, et agda la komon naliknan mankakasalanan ira?3 Balet, diad panamegley na sarayan bagat et tinaon a nipapanonot iray kasalanan,+4 ta say dala na saray kalakian a baka tan kanding et agmakapangekal na saray kasalanan.5 Kanian sanen si Kristo et linma diad mundo, inkuan to: “‘Agmo nilabay so bagat tan apay, balet angiparaan kay sakey a laman parad siak.6 Agmo nanliketan iray interon apay a popoolan tan saray apay parad kasalanan.’+7 Insan inkuan ko, ‘Wadia ak (diad lukot* et nisulat iya nipaakar ed siak) pian gawaen koy linawam, O Dios.’”+8 Kayari ton imbagan: “Agmo nilabay odino nanliketan iray bagat tan apay tan interon apay a popoolan tan apay parad kasalanan”—saray bagat ya iyaapay unong ed Ganggan—9 inkuan to: “Wadia ak pian gawaen koy linawam.”+ Inekal to may inmuna pian niletneg so komadua.10 Diad panamegley na sayan ‘linawa,’+ apasanto itayo diad pinsanan ya impangiyapay ed laman nen Jesu-Kristo.+11 Ontan met, balang saserdote et inagew-agew ya oonlad pasen to pian manggaway masanton panaglingkor*+ tan mangiyapay a naynay na saray parehon bagat,+ ya anggan kapigan et agsigpot a makapangekal na saray kasalanan.+12 Balet sayan too et pinsanan ya angiyapay na sakey a bagat parad saray kasalanan tan yinmurong ed nikawanan na Dios,+13 a manlapu lad saman et sikatoy manaalagar anggad saray kakabusol to et niiyan bilang toonan na saray sali to.+14 Ta diad impangiyapay to na sakey a bagat, ginawa ton perpekto ed amin a panaon iramay napapasanto.+15 Ontan met, say masanton espiritu so mantatasi met ed sikatayo, ya imbaga na satan:16 “‘Saya so sipanan a pisipanan kod sikara kayari na satan a panaon,’ so imbaga nen Jehova.* ‘Iyan ko ray ganggan ko ed kapusoan da, tan isulat ko iratan ed kanonotan da.’”+17 Insan imbaga to: “Tan agko lan balot nonoten iray kasalanan da tan saray mauges a gawa ra.”+18 Natan no saraya et naperdona la, agla nakaukolan so apay parad kasalanan.19 Kanian, agagi, lapud mataletalek tayon usaren so dalan a paonlad loob na masanton pasen+ diad panamegley na dala nen Jesus,20 a nilukasan to parad sikatayo bilang sakey a balo tan mabilay a dalan diad inlabas tod kurtina,+ salanti, say laman to,21 tan lapud walaan itayoy sankaabigan a saserdote a mangaasikaso ed sankaabungan na Dios,+22 onasingger itayo tekep na masimoon a puso tan nagnap a pananisia, ta alinisan lay kapusoan tayo tan say mauges a konsiensia tayo+ tan naurasan la na malinis a danum iray laman tayo.+23 Panseetan tayon iyabawag ed publiko so ilalo tayo, a mansiansia tayon agnagiing,+ ta matoor imay angisipan.24 Tan nonoten* tayoy sakey tan sakey pian makapansasagyatan itayo* a mangaro tan manggaway maabig iran kimey,+25 ya agtayo papaulyanan so pantitipon tayo,+ a singa niyugali na arum, noagta manpapasesegan itayo,+ nagkalalo la ta nanenengneng yon manasingger lay agew.+26 Ta no gagagalaen tayoy mankasalanan kayari tayon naamtaan so suston kakabatan nipaakar ed katuaan,+ anggapo lay antokaman a bagat ya akera parad saray kasalanan tayo,+27 say wala labat et say makapataktakot a panalagar ed panangukom tan mandarlang a sanok a mangupot ed saramay onsusumpa.+28 Siopaman ya angibaliwala ed Ganggan nen Moises et pateyen ya anggapoy panangasi diad pantestigo na duara odino talora.+29 No ontan, agkasi mas ambelat a dusa so manepeg ed too ya angigatin-gatin ed Anak na Dios tan impasen ton aliwan mabli so dala na sipanan+ ya amasanto ed sikato, tan nileglemew toy espiritu na agnaparaan a kaabigan?+30 Ta kabat tayo imay Sakey ya angibaga: “Kien ko so panangibales; siak so ombawi.” Tan imbaga to ni: “Ukomen nen Jehova* iray totoo to.”+31 Makapataktakot so pakaawat na dusa manlapud mabilay a Dios.*32 Balet, nonot yon naynay iray inmuunan panaon, a kayari yon aliwawaan+ et nansungdo kayo ed pinasyan pilalaban tekep na dakel ya irap.33 Wala ray panaon a papabandayen tan papairapen kayo diad arap na totoo,* tan wala ray panaon a kaiba kayo* na saramay manasagmak na ontan.34 Ta imbalikas yoy piaambegya yo ed saramay nipriso tan agnaandi liket yo sanen sinamsam iray kaykayarian yo,+ lapud amta yo a walay mas maabig tan mansiansia a tawir yo.+35 Kanian agyo papaandien so inkakpel* yo, ta diad saya et walay baleg a tumang.+36 Ta nakaukolan yoy mansungdo,+ pian kayari yon gawaen so linawa na Dios, naawat yoy kasumpalan na sipan.37 Ta “daiset labat lay panaon,”+ tan “samay sakey ya onla dia et onsabi tan agnaatrasado.”+38 “Balet say matunong a lingkor ko et manbilay lapud pananisia,”+ tan “no sikatoy onsesener, agak naliketan* ed sikato.”+39 Balet aliwan sikatayo iramay onsesener a paarap ed kadederal,+ noagta sikatayo iramay walaan na pananisia parad kiliktar na bilay* tayo.


text:
Wikipedia:Pankabatan
Introdukshon[edit source]
Dia itayo mankakabat. Say Wikipedian Pangasinan, et aliwa labat ya Encyclopedia. Siguro mas importanten nunoten tayo ya say Wikipedia tayo, et sakey ya ulupan odino sakey ya communidad. Diad rason ya aya, marakep no mankakabat tayon amin ya manuusar tan man-cocontribute dya.
Marakep no makagawa tayo ya nabasa, nadengel, nabantayan na anak tayo ed salitan Pangasinan. Binmaleg tayo ed sayan salita tan kulturan Pangasinan, kanyan say karaklan ed sikatayo siguro etlabay tayon ipasabi o ibawag irayan kultura ed anak tayora. Diad sayan panamegley, naco-communicate tayo no antoy enkatoo tayo ed sikara.
Ag ko apanaralan so Pangasinan ya isulat o basaen. Nanaral ak ed aliwan sayan Salita. Kanyan saray akademik ya kanunutan, mairap kon i-communicate ed sayan salita. Balet, agko innayari no agko gapuan ya mansulat o mannunot ya academic ran kanunutan, kanyan ginapoan ko la. Anggano dakel niray kulang ed siak.
Sikayo met, gapuan yo lan mansulat tan mambasa ed Pangasinan. Anta tayo ya anggapoy magano ed bilay. Say kuanda, say Roma aga agawa ed sakey taon. Pyano unggawan great so Pangasinan, aliwa labat ya sakey taon so naupot.
Labalabay ko met so makapangicontribute para ed kipaalagey na kulturan panggasinan. No wala labat komon so napangigapoan ko odino mangi-giya dia ed ontan, makapangigapo ak diad sayan pahina. Siguro sankaabigan no man-anap tayo no iner so nanlapuan tayon puli agtayo nibaga no iner ya kabyangan na mundo so lapuan na kapulian tayo--124.217.86.7 08:43, 20 September 2008 (UTC)


text:
MINISTERYO TAN BILAY–WORKBOOK Agosto 2017
Pangaligan Iran Presentasyon
Pangaligan iran presentasyon parad Onliing! tan diad pangibangat ed katuaan nipaakar ed no akin ya pinalsa na Dios so too. Usaren iray pangaligan pian makagaway sarilim ya presentasyon.
KAYAMANAN ED SALITA NA DIOS
Tinumangan nen Jehova so Pagano ya Bansa
Tinumangan nen Jehova iray taga Babilonia kayari na 13 taon ya impanakop dad Tiro. Panon ton ipapanengneng so apresasyon tod saray matoor ya pankikimey tan sakripisyo tayo?
BILAY NA KRISTIANO
Ipanengneng Iray Kualidad ya Makapaliket ed Dios—Inkamapaabeba
Akin ya importante so inkamapaabeba? Panon tayon nipanengneng itan? Panon ya makatulong so pikakasi tan say alimbawa nen Jesus pian nipanengneng tayoy inkamapaabeba?
KAYAMANAN ED SALITA NA DIOS
Say Ambelat a Responsabilidad na Managbantay
Responsabilidad na saray managbantay ya pasakbayan so syudad no walay peligro. Antoy labay ya ibaga nen Jehova nen tinuro toy Ezequiel bilang piguratibon managbantay ed Israel?
BILAY NA KRISTIANO
Ipanengneng Iray Kualidad ya Makapaliket ed Dios—Pakpel
Akin ya kaukolan tayon labanan so takot ed too? Akin ya makatulong so panagdalepdep, pikakasi, tan panmatalek ed si Jehova pian nawalaan tayoy pakpel?
KAYAMANAN ED SALITA NA DIOS
Asingger Lan Naderal so Gog na Magog
Nabasa ed Biblia iray nagawa antis tan kayari kaderal na Gog na Magog.
BILAY NA KRISTIANO
Ipanengneng Iray Kualidad ya Makapaliket ed Dios—Pananisia
Singa si Abraham, nepeg tayon ipanengneng so pananisia ed si Jehova anggan diad mairap iray situasyon. Panon tayon napabiskeg so pananisia tan katooran tayo?
KAYAMANAN ED SALITA NA DIOS
No Antoy Naaralan Mo ed Templo ya Anengneng nen Ezequiel ed Pasingawey
Ipapanonot ed sikatayo na templon anengneng nen Ezequiel diad pasingawey so atagey ya estandarte nen Jehova ed dugan panagdayew. Antoy epekto ed sikatayo na sayan pasingawey?
BILAY NA KRISTIANO
Kapigan Ak Makapan-Auxiliary Payunir Lamet?
Sakey ed saray balibalin paraan pian makapangiyapay tayoy bagat a panangidayew et say pan-auxiliary payunir. Kasin napalaknab moy ministeryom diad onian paraan?


text:
Tasi nen Jehovah
Sakey ya pananisia so Tasi nen Jehovah. Aga ra mananisia ed Trinidad. Maninisia labat ra ya say Dios Ama labat so Dios, si Jesus maninisia ran Anak na Dios balet aga Dios. immortality na kaluluwa. Nen Agosto 2016, walay 8.3 million ran maninisia.
Wala met ray prediction ya limmabas ed saray publication na Watchtower ya aga agawa ya singa: Imbaga da nen 1907 ya say Armagedon o say kasumpal na mundo nagawa no 1914. Imbaga da nen 1917 ya deralen na Dios so saray duma ran Simbaan san saray mananisia ed sarayan Simbaan no 1918.


text:
TEPET NA SARAY KABATAAN
Kaaro o Inaro?
—Part 2: Antoy Ipapaliknak ed Sikato?
Labay mon lanang kan wadtan parad kakaarom. Pero walay sakey ya kaarom ya katongtong mo lan lanang. Say problema, bii ka, pero sikato, laki (o laki ka, pero sikato, bii). ‘Sankaaro kami labat,’ so ibabagam ed sarilim, tan iisipen mo ya ontan met so nalilikna to. Wala kasi dapat mon gawaen ed satan?
No antoy nayarin nagawa
Aliwa met ya mauges so mikaaro ed sikato. Pero panon to no mas espisyal so pikakaarom ed sikato nen say arum? No ontan, ompan isipen ton labay mon magmaliw ya inaro.
Talaga kasin ontan so labay mon ipalikna? Nengnengen so pigaran paraan ya nayarin nagawa itan, anggano aliwan ontan so intension mo.
Iikdan mon lanang na atension.
“Tua ya agmo nakontrol so feelings na sakey a too, pero agmo la dapat aaruman so nalilikna to. Kasi ompan ibabagam ya friends kayo labat pero tatawagan tan katongtong mon lanang.
—Sierra.
No iikdan to kay atension, iikdan mo met na atension.
“Aliwan siak so unaan ya mante-text, pero lanang ak ya man-rereply ed dakdakel ya message to. Kayari to, mairap ko lan i-explain ya kaaro labat so turing kod sikato.”
—Richard.
Manggagawa kay paraan pian ikdan to kay atension.
“Wala ray maniisip ya say pan-flirt et sakey a galaw. Panggagalawan day feelings na arum tan ag-ira seryoson onloob ed relasyon. Dakel lay anengneng kon ontan, tan lanang ya walay nasasakitan.”
—Tamara.
Say leksion: No lanang mon katongtong tan iikdan na atension, ompan say nipaliknam et walay feelings mod sikato.
No akin ya importante
Nasakitan mo.
Ibabaga na Biblia: “No agnagawa so iilaloan, makapasakit na puso.” (Proverbio 13:12) Agka kasi manilalo odino onasa no walay mangipalikna ya singa walay panggusto tod sika?
“No manpapaasa ka, singa ka akabanwit na sira pero agmo eekalen ed taga tan agmo met aalaen. No agmon talaga labay ya magmaliw ya inaro pero papaasaen mo, talagan nasakitan moy feelings to.”
—Jessica.
Naderal so reputasyon mo.
Ibabaga na Biblia: ‘Anapen so pankaabigan na arum, aliwan say pankaabigan yo labat.’ (Filipos 2:4) Antoy nibaga yo ed sakey a toon sarili to labat so nononoten to? Anto kasi magmaliw ya reputasyon to?
“Agko labalabay so laki ya manfli-flirt ed saray bibii. Ta no sanasawa ki la et ompan agmanmatoor. Uusaren toy arum pian manpasikat, tan makasarili itan.”—Julia.
Say leksion: Saramay mangipapalikna ya singa walay panggusto ra pero anggapoy plano ran mi-girlfriend o mi-boyfriend et nasakitan day arum pati say sarili ra.
No antoy nagawaan mo
Ibabaga na Biblia ya tratoen iray “mas malangwer a lalaki a singa ra agagim” tan “saray mas malangwer a bibii a singa ra agagim, a malinis so motibom.” (1 Timoteo 5:1, 2) No gawaen mo itan, naprotektaan moy pikakaarom ed arum.
“No walay asawak, agak man-flirt ed asawa na arum. Natan ya single ak ni, ipasal ko lay sarilik no panon so dugan panagtrato ed saray lalaki.”
—Leah.
Ibabaga na Biblia: “Sano dakel so salita, agnapaliisay pakalingo.” (Proverbio 10:19) Aglabat onaplika iyan prinsipyo diad pitotongtong noagta dia met ed panag-text—pati no maminpiga kan mantext tan no anto ray ite-text mo.
“Agmo kailangan ya inagew-agew ya i-text so sakey a bii no agmo planon karawen.”
—Brian.
Ibabaga na Biblia: “Say karunongan a manlalapud tagey, unona ed amin et malinis.” (Santiago 3:17) Nayarin anggapoy malisya na ilakap mo—pero diad sikato et singa walay panggustom.
“Makaaro ak no mitotongtong ak pero walay distansia, anggan diad pisikal.”
—Maria.
Say leksion: Aral mon maong no panon mon tratratoen so arum. “Mairap so makalmo na tuan kaaro,” so imbaga na tinedyer ya si Jennifer, “tan agmo labay a naderal itan lapud aliway ipapaliknam.”
Saray tips
Dengel moy ibabaga na arum. No walay mantepet, “Sikayo la?” ompan masyado kayo lan close.
Dapat pareparehoy panagtratom ed saray kakaarom. Agmo ipapanengneng ya mas espisyal so sakey a too nen say arum tan agmo iikdan na mas dakel ya atension.
Dapat ya maingat ka ed panag-text—no maminpiga kan man-text, no antoy ite-text mo, tan no kapigan ka man-text. “Agka dapat man-text no pegley-labi,” so imbaga nen Alyssa.
Manaral Ni
TEPET NA SARAY KABATAAN
Kaaro o Inaro?—Part 1: Antoy Ipapalikna To ed Siak?
Amtaen iray tips pian naamtaan mo no kasin say ipapalikna tod sika et labay to kan magmaliw ya inaro o sakey labat ya kaaro.


text:
APENDISE
“Kamarerwa” tan “Espiritu”—Anto Iratan?
NO NARENGEL mo ray salitan “kamarerwa” tan “espiritu,” antoy nanonotan mo? Dakel so manisia ya saratan et agnanengneng tan ag-ompatey ya walad dalem tayo. Iisipen da ya no ompatey so sakey, walay onsian ya agnanengneng a kabiangan na laman to ya mantultuloy nin manbilay. Lapud dakdakel so manisia ed satan, nabigla ra no naamtaan dan aliwan ontan manaya so ibabangat na Biblia. Anto sirin so kamarerwa tan espiritu base ed Salitay Dios?
SAY IMPANGUSAR NA BIBLIA ED SALITAN “KAMARERWA”
Unona, pantongtongan tayoy nipaakar ed kamarerwa. Nayarin nanonotan mo ni ya inusar so lenguahen Hebreo tan Griego nen insulat so Biblia. Nipaakar ed kamarerwa, inusar na saray managsulat na Biblia so Hebreon salitan neʹphesh odino say Griegon salita ya psy·kheʹ. Sayan duaran salita et masulok ya 800 beses ya nabasa diad Kasulatan, tan inusar na Balon Mundo a Patalos so salitan “kamarerwa” diad teksto odino diad paimanod leksab. No aralen mo no panon ya inusar ed Biblia so “kamarerwa” odino “saray kamarerwa,” manunan ontutukoy iratan ed (1) totoo, (2) ayayep, odino (3) bilay na too o ayep. Nengnengen tayoy pigaran teksto ya pakabasaan ed saratan a taloran nanduruman kabaliksan na kamarerwa.
Totoo. “Diad panaon nen Noe . . . niliktar ed danum so pigaran totoo, salanti, waloran kamarerwa.” (1 Pedro 3:20) Malinew ya say natutukoy ya “kamarerwa” dia et totoo—si Noe, say asawa to, say taloran anak ton lalaki, tan kaasawaan da. Nabasad Exodo 16:16 iray bilin ed saray Israelita nipaakar ed pangala na naakan a tatawagen ya mana. Ingganggan ira ya say alaen da et “unong ed karakel na totoo [“kamarerwa,” paimanod leksab]” ya kaiba dad tolda. Kanian say karakel na mana ya alaen da et base ed bilang na membroy pamilya ra. Wala ni ray arum ya teksto ed Biblia ya inusar so “kamarerwa” pian tukoyen so too odino totoo, singa bilang diad Genesis 46:18; Josue 11:11; Gawa 27:37; tan Roma 13:1.
Ayayep. Nipaakar ed impamalsa, oniay ibabaga na Biblia: “Insan inkuan na Dios: ‘Napanoy dakerakel a mabilay a pinalsa [“kamarerwa,” paimanod leksab] iray karanuman, tan ontikyab ed liwang na tawen iray ontitikyab a pinalsa.’ Insan inkuan na Dios: ‘Mamawala so dalin na saray mabilay a pinalsa [“kamarerwa,” paimanod leksab] unong ed klase ra, saray maamon ayayep tan onkukurong ya ayayep tan atap ya ayayep unong ed klase ra.’ Tan ontan so agawa.” (Genesis 1:20, 24) Diad sayan teksto, saray sira tan saray maamo tan maatap ya ayayep et pareparehon tinukoy ya “kamarerwa.” Saray manok tan arum nin ayayep et tinukoy ya kamarerwa diad Numeros 31:28, tan diad paimanod leksab na Genesis 9:10 tan Levitico 11:46.
Bilay na too. No maminsan, say labay ya ibaga na salitan “kamarerwa” et bilay na too. Oniay imbaga nen Jehova ed si Moises: “Inatey la iramay totoon malabay a mamatey ed sika [“totoon malabay a maneral ed kamarerwam,” paimanod leksab].” (Exodo 4:19) Antoy labay ya gawaen na saray mamubusol ed si Moises? Sikatoy labay dan pateyen. Nabasa met ed Levitico 17:14: “Say bilay [“kamarerwa,” paimanod leksab] na amin a klase na laman et say dala to, lapud say bilay et walad satan. Kanian inkuan kod saray Israelita: ‘Agyo nepeg a kanen so dala na antokaman a klase na laman, lapud say bilay na amin a klase na laman et say dala to. Siopaman a mangan ed satan et nepeg ya ekalen.’” Tutukoyen na sayan teksto so bilay na amin ya pinalsa pati totoo. Imanoen met iyan imbaga nen Jesus: “Siak so maong a managpastol; say maong a managpastol et iter toy bilay [“kamarerwa,” paimanod leksab] to parad saray karnero.” (Juan 10:11) Inter nen Jesus so kamarerwa odino bilay to parad totoo. Diad sarayan teksto odino paimanod leksab, say salitan “kamarerwa” et malinew ya ontutukoy ed bilay na too. Dakel ni nabasam ya alimbawa ed Biblia ya say “kamarerwa” et ontutukoy ed bilay na too, singa bilang diad 1 Arari 17:17-23; Mateo 10:39; Juan 15:13; tan Gawa 20:10.
No itultuloy mon aralen so Salitay Dios, naamtaan mo ya agbalot inusar iray salitan “imortal” odino “andi-anggaan” pian tukoyen so salitan “kamarerwa.” Imbes, ibabaga na Kasulatan ya say kamarerwa et ompatey. (Ezequiel 18:4, 20) Kanian say tawag na Biblia ed inatey et “inatey a kamarerwa.”—Levitico 21:11, paimanod leksab.
NO ANTO SO “ESPIRITU”
Aralen tayo natan so impangusar na Biblia ed terminon “espiritu.” Iisipen na arum ya say “espiritu” et sananey labat a salita parad “kamarerwa.” Balet, andi. Ipapanengneng na Biblia ya nandumaan so labay ya ibaga na “espiritu” tan “kamarerwa.” Antoy pandumaan da?
Inusar na saray managsulat na Biblia so Hebreon salita ya ruʹach odino Griegon salita ya pneuʹma parad salitan “espiritu.” Ipapalinew ya mismo na Kasulatan so labay ya ibaga na saratan. Singa bilang, ibabaga na Salmo 104:29: “No ekalen [nen Jehova so] espiritu [ruʹach] ra, ompatey ira tan ompawil irad dabok.” Nabasa met ed Biblia ya “say laman ya andian na espiritu [pneuʹma] et inatey.” (Santiago 2:26, paimanod leksab) Nanengneng ed sarayan bersikulo ya say tutukoyen ya “espiritu” et say mamapabilay ed laman. No anggapo so espiritu, inatey so laman. Kanian diad Biblia, say salitan ruʹach et aglabat impatalos ya “espiritu,” noagta “puersa,” odino “puersa na bilay.” Alimbawa, diad samay Delap ed panaon nen Noe, imbaga na Dios: “Delapen koy dalin pian naderal so amin a laman a walaay linawa [ruʹach] na bilay ed silong na tawen.” (Genesis 6:17; 7:15, 22) Say “espiritu” sirin et ontutukoy ed agnanengneng a puersa ya mamapabilay ed amin ya mabilay a pinalsa.
Mandumaan so kamarerwa tan espiritu. Singa say radyo ya mankaukolan na kuryente pian ontanol, kaukolan met na laman so espiritu pian manbilay. Singa bilang, no manpatogtog kay de-bateryan radyo, say kuryente ya walad baterya et bilayen to, ya singa panangibaga, so radyo. Balet no anggapoy baterya, inatey so radyo. Pareho itan ed de-kuryentin radyo, ag-itan ontogtog no ag-akasaksak ed kuryente. Mipadpara, say espiritu et puersa ya mamapabilay ed laman tayo. Tan singa say kuryente, say espiritu et anggapoy liknaan tan isip. Puersa labat itan. Balet no anggapo itan ya espiritu odino puersa na bilay, say laman tayo et ‘ompatey tan ompawil ed dabok,’ ya singa imbaga na sakey ed saray nansulat ed Salmo.
Oniay imbaga na Eclesiastes 12:7 nipaakar ed ipatey na too: “Say dabok [na laman to] et ompawil lad dalin, a singa dati, tan say espiritu et ompawil ed tuan Dios ya angiter ed satan.” No anggapo lay espiritu odino puersa na bilay ed laman, say laman et ompatey tan ompawil ed nanlapuan to—diad dalin. Tan say puersa na bilay et ompawil ed nanlapuan na satan, say Dios. (Job 34:14, 15; Salmo 36:9) Aglabay ya ibaga na satan ya say puersa na bilay et literal ya manbiahe paonlad tawen. Imbes, no ompatey so sakey, akadepende ed si Jehova a Dios so ilalo ton pambilay ed arapen. Say bilay to et walad lima na Dios, a singa panangibaga. Say pakayari na Dios labat so makapangipawil lamet ed espiritu odino puersa na bilay na sakey a too pian manbilay lamet.
Talagan misalsalamat tayo ta naaralan tayon atan a mismo so gawaen na Dios parad amin ya manpapainawa lad “pakanodnonotan iran lubok”! (Juan 5:28, 29) Diad kiolid bilay, manggawa si Jehova na balon laman parad totoon naugip ed patey tan bilayen to ra diad pangiter toy espiritu odino puersa na bilay ed sikara. Seguradon makapalikliket itan a panaon!
No labay moy makaaral ni nipaakar ed saray salitan “kamarerwa” tan “espiritu” ya inusar ed Biblia, dakel so naalam ya impormasyon ed brosyur ya Anto so Nagawa ed Sikatayo Sano Ompatey Itayo? tan diad libron Reasoning From the Scriptures, pahina 375-384, ya parehon im-publish na Saray Tasi nen Jehova.


text:
APENDISE
Pangdem na Katawan—Sakey a Pankanawnawan Nigalang so Dios
INGGANGGAN iray Kristiano ya nodnonoten so Memoryal na impatey nen Kristo. Satan ya okasyon et tinawag met ya “Pangdem na Katawan.” (1 Corinto 11:20) Akin et importante itan? Kapigan tan panon so nepeg ya pannodnonot ed satan?
Inggapo nen Jesu-Kristo itan diad samay labi na Paskua na saray Judio nen 33 C.E. Say Paskua et seselebraan nensaman ya maminsan labat ed sakey taon, diad koma-14 ya agew na Judion bulan a Nisan. Say bulan ya Nisan et onggapo no nanengneng lay balon bulan, manga bandad unonan simba na Marso. Insan, manlapud satan et manbilang iray Judio na 14 agew pian selebraan so Paskua, kaselek na agew.
Sinelebraan nen Jesus so Paskua ya kaiba iray apostol to, pinapaway to si Judas Iscariote, insan to inggapo so Pangdem na Katawan. Lapud sinalatan na satan ya pangdem so Paskua na saray Judio, kaukolan met ya selebraan itan ya maminsan ed sakey taon.
Nabasad Ebanghelyo nen Mateo: “Angalay Jesus na sakey a tinapay, tan kayari ton impabendisyonan et pinisag to, tan sanen iiter to itan ed saray disipulo, inkuan to: ‘Ala yo tan akan yo. Saya et mankabaliksay laman ko.’ Tan sikatoy angalay sakey a kopa, insan akisalamat tan inter to itan ed sikara, ya inkuan to: ‘Inum kayon amin ed satan, ta mankabaliksan itan na “dalak nipaakar ed sipanan,” a nepeg ya iyibung nisengeg ed dakel a totoo pian naperdona iray kasalanan.’”—Mateo 26:26-28.
Panisiaan na arum ya ginawa nen Jesus a tinapay so literal ya laman to tan ginawa ton alak so dala to. Balet, ag-abawasan so laman nen Jesus nen imbunog toy tinapay. Talaga kasin kinan na saray apostol nen Jesus so literal a laman to tan ininum day dala to? Andi, ta kanibalismo itan tan kontra ed ganggan na Dios. (Genesis 9:3, 4; Levitico 17:10) Diad Lucas 22:20 et imbaga nen Jesus: “Sayan kopa et mankabaliksay balon sipanan a pinaletan na dalak, a nepeg ya iyibung nisengeg ed sikayo.” Kasin literal ya nagmaliw a “balon sipanan” itan ya kopa? Imposible itan ta say labay ya ibaga na sipanan et paknaan, aliwan materyal a bengatla.
Kanian, say tinapay tan alak et simbolo labat. Isisimbolo na tinapay so perpekton laman nen Kristo. Inusar nen Jesus so tinapay ya akera ed pangdem na Paskua. Satan ya tinapay et anggapoy lebadura odino pampaalsa to. (Exodo 12:8) Mabetbet ya uusaren na Biblia so terminon lebadura bilang simbolo na kasalanan odino kaugsan. Kanian, irerepresenta na tinapay so perpekto odino anggapoy kasalanan ya laman nen Jesus ya imbagat to.—Mateo 16:11, 12; 1 Corinto 5:6, 7; 1 Pedro 2:22; 1 Juan 2:1, 2.
Irerepresenta na ambalangan alak so dala nen Jesus. Lapud dala to, nagmaliw ya legal so balon sipanan. Imbaga nen Jesus a say dala to et inyibung pian “naperdona iray kasalanan.” Kanian, ipasen la na Dios ya malinis iray totoo tan nayari la ran misipanan ed si Jehova. (Hebreo 9:14; 10:16, 17) Lapud sayan balon sipanan odino kontrata, posible lan makaonlad tawen iray 144,000 a matoor ya Kristiano. Diman et manlingkor ira bilang arari tan saserdote pian nabendisyonan so amin a totoo.—Genesis 22:18; Jeremias 31:31-33; 1 Pedro 2:9; Apocalipsis 5:9, 10; 14:1-3.
Siopay nepeg a mangan na tinapay tan oninum na alak diad Memoryal? Siempre, saraman labat so kaiba ed balon sipanan ya say ilalo ra et onlad tawen. Sikara labat so nepeg ya mangan na tinapay tan oninum na alak. Say masanton espiritu na Dios so mangombinse ed sikara ya apili iran magmaliw ya arari ed tawen. (Roma 8:16) Akisipanan met ed sikara si Jesus parad sakey ya Panarian.—Lucas 22:29.
Kumusta balet iramay say ilalo da et manbilay ya tuloytuloy diad Paraison dalin? Uunoren day ganggan nen Jesus tan aatendian da so Pangdem na Katawan. Balet ag-ira mangan odino oninum noagta marespeto iran man-obserba labat. Maminsan ed sakey taon, kaselek na agew ed Nisan 14, mantitipon iray Tasi nen Jehova parad Pangdem na Katawan. Anggano pigaran libo labat ed interon mundo so walaan na ilalo ya manbilay diad tawen, say Pangdem na Katawan et papablien na amin a Kristiano. Diad satan ya okasyon et nodnonoten na amin so balbaleg ya panangaro nen Jehova a Dios tan si Jesu-Kristo.—Juan 3:16.